Henry Van Thio Fanu Jennifer Par Body Dawh Kho Tuk (A Khal Kho Tuk) – Kawltu Team\nHenry Van Thio Fanu Jennifer Par Body Dawh Kho Tuk (A Khal Kho Tuk)\nJanuary 8, 2021 January 8, 2021 Amon Ka Si\nKawlram Vice President a simi Pu Henry Van Thio fanu Jennifer Par hi aa dawh kho tak tak. Mizo holh van i hlan ta usi law, a Khal kho tak tak. A rem law law. A body a tha kho tak tak. Uar a um law law. Mifim le cathiam fanu a si bantukin a mui le a body hrim hrim hi aa dawh kho tak tak. A Hmantlak pawl van zoh tuah hna usih. Chin nungak ahcun nu za bak a si ve. A mui aa dawh lawng siloin hlasak tiang zong a thiam tak takmi a si.\nMirang hla special bak in a sa kho i hla zong tam pi a sa cangmi a si. Uar aum law law.\nDawh kho tak tak khi a si. Soi sel awk hrim khi a um lo. Dawh bak ko.\nPu Henry Van Thio, an nu le afanu Jennifer Par hna Sungbung Airport hmanthlak. Rem law law. Dawh tuk ee.\nA nu he Surbung Airport ah rem law law.\nSource: CCN le Jennifer Par\nRelchap:- Zahan US Buainak chuahpitu Mui, Sining le Thongthlak Khawh Zat Langhter a si Cang.\nZahan i US cozah innpi US Capitol i a lutmi hna caah thawngpang chia tak tak. Trump thazaang petu le lungtlinglomi pawl minung nih zahan khan US Capitol biaceihnak innpi bak an luh hnawh caah vawleicung ram hruaitu tampi zong an lung a tling lo. US ram lawng siloin vawleicung ram tampi hruaitu le uk tu hna nih an lungtlinlonak an langhter. Cozah innpi le biaceihnak hmun tai tai buai cu tiah zai cio a si. US, DC i sihni a tuanmi Michael Sherwin nih a chim ning ah Hi buainak a luhpi tu hna hi an phu tawk hremnak pek dingin timh cia dih a si tiah a chim. Atu ah hin FBI Le DC palik pawl nih an mui le an konglam an hlat i an kawl cuahmah lio a si. A bik in minung 36 hna cu lunghrinh le kawl cuahmah an si. A tu tiang ah minung 90 cu tlaih an si cang. An hmanthlak le an konglam an theih tawk cu langhter zong a si fawn.\nZahan US Capitol buainak ah minung 4 an nunnak a liam. Pakhat hi nu a si i Ashili Babbit kum 35 upa, US Air Force i a rak tuanbalmi a si. Annih hi Palik nih an kah hnu ah a thi i a dang 3 hna hi Emergency hliamhma in an thi ve. Tlaihkhih mi hna lak ah minung 5 hna cu hriamnam ken sian lomi ken ruang i tlaihmi hna an si fawn. Jeffrey Rosen nih a chim ning lebang ah cun hi minung pawl hi President Trump’s executive order June thla i min a rak thut ning cun US cozah pi thilri an hrawh caah kum 10 tiang bak thong tlak khawh an si tiah a langhter fawn. A cheu cu Democracy le cozah hrawh a duhmi thilthup riantuannak case in thongthlak khawh an si tiah langhter a si fawn. Source: Daily Mail\n← Zahan US Buainak chuahpitu Mui, Sining le Thongthlak Khawh Zat Langhter a si Cang\nUS Capitol i Meithal Kah i a Thimi Nu nih a Thih Hlan te i Bia a Chimmi Video →


A Hlasak Mi Kongah Mipi Nih Benjamin Sum Ca An Kuat: – Chin World News Evening\nNovember 15, 2019 Salai Van Chin News\nMyanmar Idol Season 4 top 10 zuamnak cu nizan November 14/2019 zan ah tuah si i, mipi nih an uar bik mi Benjamin Sum cu amah dirpi tu hna nih ca an kuat”tiah theih asi. Kan theih cio bantukin nizan zuamnak i, Benjamin Sum hlasak ning cu voidang he aa lo hrim lo. A hlasak mi zong mipi thinlung a lak lo pinah amah hrim zoh ah lung nuamh lonak hna khi ngei sehlaw a lo. Hi bantuk a cawlcanghnak le a mit hmai um tu ning cu amah dirpi tu mipi hna nih um ti lo dingin an chimh colh.\nNizan a hlasak mi kongah mipi lei nih a sakmi hi a thiam deuh lo caah maw asi hnga? voidang a sakmi he a lo hrim lo, Hi kongah amah dirpi tu nih Benjamin Sum sinah ca an kuat i, amah he a theihngal deuh mi le hawikom deuh nih rak kan chimhpiak u,”tiah an ti.\nZuam dingmi hla an cawn lio zongah hla chimtu Okkar Oo Thar zong nih a chim mi cu, Benjamin Sum hi hla a cawn fate buainak te te a ngei peng i, kan karlak ah biahalnak pakhat a um. Benjamin zeidah na duh mi si? zeidah kan in tuahpiak lai timi si i, tutan zongah mah bia hi hal tthan ka duh.”tiah a chim.\nMipi nih ca an kuat mi: Benjamin na mithmai ah ttihphannak a um mi hi hlo dih law kan duh mi asi, Midang hla an sak lio zongah dai tein na tthut tikah nangmah ah tthihphannak a um bantukin a lang. Na hawi le midang nih tthatuk in an sak lio ah nangmah tu cu tthihphannak le phurrit he a um mi na lo.\nNa cungah thinphannak le phurrit vialte hi hlo dih dingin kan duh, Na aw ttha i, top 10 a zuam mi hna lak zongah nangmah aw bantukin a ngeimi hohmanh an um lo. Zeibantuk ttih mi ngei le thinphang-thlalau in na um peng? zeihmanh ttih ding le phan ding a um lo, a cungbik ah a um mi na si tikah naxt zuamnak ahcun hlan na sining bantukin um tthan cang.\nBanjamin Sum Sin In Sawmnak


Laimi tampi cu Trump nan ttanhtuk ruangah nan Khrihfa nun le ziaza a rawk dih cang hi. – The Cherry Par\nLaimi tampi cu Trump nan ttanhtuk ruangah nan Khrihfa nun le ziaza a rawk dih cang hi.\nDecember 10, 2020 Cherry News\nAtutan US thimnak kong cu atutiang a buai huammi kan um rih ko. Keizong mah kongttial hi ngol ka tim cang nan hihnu voihnih thum hrawng cun tthialtthan ka tim ve. Harvard Bulletin ah Biakam hlun professor pa nih “Apocalypse Now” timi kong a ttialmi zong ka manh deuh tikah ka rak leh te lai ka ti, Trump le conservative khrihfa kong zong tlawmpal a telhchih. Laimi chung koko ahcun Biden le Trump a ttanhmi lak ahhin Trump a ttanhtu pawl nan biachim le nan holhrel hi a fak deuh i Khrihfa ziaza le lungput, le cawnpiaknak he zong a kaih bak lo/a kalh bak. Mah ruangah fawh Laimi tampi Trump a tanhmi pawl cu Muslim ralhrang he nan i lo kan ti tawnnak hna a si cu. Ttanh zia nan thiam lo i biaknak nan ri cu.\nBawi Zisuh a thattu, Farasi pawl le tlangbawi pawl zongkha biaknak an rit ruangah fawh Bawi Zisuh cu an thah ko cu. Christmas thlachung hna i Trump ttanh ruang i hehtiah bia ttha lo le biachia kha hmang len cu Bawi Zisuh a thattu nan lo ve sual lai ti ka phang. Keimah zongnih ka rak chim belmi cu thildik le thil hman kan ttanhnak ahcun i sik hi a tha ko ka rak ti i mah cu “sikttha” a si ka ti. Asinan Laimi cu nan theih huaha lomi kongah hehtiah nan i si i biattha lo nan hmang len, nan luan tuk. Thildik le thilhman zong nan thei kho fawn lo i nan i siknak ah bia ttha lo tamtuk nan hmang. Biden a ttanhtu pawl nih Trump zong biafak piin kan ti lo i nanmah a ttanhtu pawl zong biachia kha le bia ttha loin kan in ti fawn hna lo. Laimi tampi cu Trump nan ttanhtuk ruangah nan Khrihfa nun le ziaza a rawk dih cang hi. Laimi tamdeuh Trump a ttanhtu pawl biacah kan duhmi hna cu Nineveh khuapi bang, buri puan i aih u law nithum le zanthum in rawl-ulh in thlacamnak tuah u.\nTrump nan ttanh ruang i bia ttha lo le holh chiakha nan hmanmi le nan i siknak, le a dik lo a hmang lo in thawngpang nan ttialmi le mi nan huat hna ning vialte ruangah rawl-ulh in sualchirnak caah nithum chung thlacamnak nan tuah a hau. Ka chimmi hi a hman le hman lo cu rak i chek ko u. Rawl-ulh thlacamnak nan tuah tik zongah Indianapolis hrawng i a ummi nan pastor te cheukhat rak i sawmchih hna u law a ttha lai. Anmah zong an i tel ve hrim2 a hau lai. Kannih Biden a ttanhtu pawl cu fimkaan tein kan um i kan theihmi chungte lawng in kan ttial, a hman kan timi pawl kan hmuh hnu ah. Bible nih a kan cawnpiak bantuk in Biden a ttanhtu pawl cu rul bantuk in kan fim i tthuro bantukin kan nun a nem cu (Matthai 10:16). Trump a ttanhtu pawl nan poinak cu Biden a ttanhtu pohpoh hi nan ral hmuh in nan kan hmuh dih cu. Credit: Van Tum\n← Kan Rak Chimcung Cang, Nikhat Hmanh President A Tuan Manh Lai Lo Joe Biden\nMitt Romney Nih Republican Pawl Cu A Phomh Cang Hna, A Turu Bak Ko Hih →


Tuzarh chungah Kan Chinmi 4 Bak Ralkap Nih An Kan Thah Piak Cang Hna! (Tuar a har tuk ee) – Kawltu Team\nTuzarh chungah Kan Chinmi 4 Bak Ralkap Nih An Kan Thah Piak Cang Hna! (Tuar a har tuk ee)\n← Hakha Khuachung A Voi 40nak Lamzawhnak Boruak! (An Lung Ai Rual Bak)\nLawmh a um kho tak tak, Pu Biak Awi & Siang Par chungkhar nih CNF/A rianttuannak caah thil Sunglawi tak tak an tuah!! →


ZRA Pawl Nih CDM Cung I An Cawlcangh Zia Cu A Poi Ko -\nNai te ah ZRA nih Siangcachim CDM tuahmi an tlaih i an hrem mi hna an hmanthlak salai Willianm HC nih a facebook ah a van lang ter. Zoh ah lung nih a cel hrim lo ee. Bawipa tu nih damnak pe hram ko hne seh. ZRA nih Siangcachim CDM tuahmi an tlaihmi hna hiti hin an hrem hna ti in salai Willianm HC nih hmanthlak he cu a rak lang ter. A tangah hmanthlak akn van in tar piak ve hna.\nRel chap: ZRA nih Tedim peng ah CDM pahnih le mipi 1 an tlaih/velh i khua chuahtak ding in nawl pek an si. The Chinland Post | 2022 June 22 – Chin ramkulh, Tedim peng, Kyaingpikut khua ah CDM a tuahmi 2 le mipi 1 cu Zomi Revolution Army (ZRA) Eastern Command phu nih an tlaih/velh hna hnu ah khua chuahtak ding in dan an tat hna tiah theih a si.\nZRA (EC) phu cu June 20 chun sml 3:00pm hrawngah Kyaingpikut khuate ah an rak lut i CDM a tuahmi saya pakhat, palik pakhat le sayamah pakhat cu khualeng thlaan pawngah an tlaih hna i sml 3 chung an velh hna tiah theih a si. An velh dih hna hnu ah an thlah ṭhan ko hna nain June 25 hlan ah khua chuahtak ding in ZRA (EC) nih dan an tat hna.\nThih duh lo ahcun an chuah a hau ko. An chungkhar ning tein. Dinei awk caah zuar awk a ṭhami an zuar lai. Zeiti awk ṭha” tiah Tedim khuami pakhat nih Khonumthung Burmese ah a chim. An velhmi hna 3 hi lam zong an kal khawh ti lo caah khuami hna nih cycle in an va lak hna. Cu chungin pakhat cu khua in a chuak cang tiah theih a si.\nCu kong he pehtlai in ZRA (EC) nih June 21 ah cathanh an chuah i an pahthum hi Zomi phu cawlcanghnak midang hriamtlai phu sin ah thawng an pek ruang le khuanu khuapa hna nih awn ding tiah timhtuahmi sianginn cungah hnahnawhnak petu an caah kan tlaih hna hi a si tiah an thanh. SAC nih Myanmar ram ah sianginn a awn ṭhanmi cungah hnatlaknak ka ngeihpi tiah ZRA (EC) nih May 30 ah cathanh a rak chuah.\nZRA (EC) phu nih hramhram in uknak a latu phu a dohtu Chin mipi hriamtlai phu pawl an sakhaan zong a rak kah bel cang. 2021 May 22 ah Tedim peng hriamtlai phu sakhaan pakhat cu ZRA (EC) nih a rak chuh bantuk in 2021 June 16 zong ah PDF-Zoland sakhaan pakhat a rak kah i meithal, eidin, sii le thilrii tampi (sing 60 leng man) a rak hrawh.\n2021 September ah Tedim peng ah hrambunh a simi CDF-Hualngo sakhaan cu ZRA nih a rak hrawh, 2021 December 5 zongah PDF-Zoland hruaitu pakhat a simi U Cin Shan Sum zong Tedim khua ah ZRA nih an rak thah. Cucaah CNA/CNF telh in Chin mipun hriamtlai phu 17 fonh in dirh a simi Chinland Joint Defense Committee (CJDC) nih ZRA cu misual phu tiah 2022 April 12 ah a rak thanh.


India Cozah Nih Kawlram Caah Covid-19 Sii Le Thilri A Kuat – Thechinlandtoday\nIndia Cozah Nih Kawlram Caah Covid-19 Sii Le Thilri A Kuat\nadmin August 16, 2021 Leave a Comment on India Cozah Nih Kawlram Caah Covid-19 Sii Le Thilri A Kuat\nIndia Cozah Nih Kawlram Caah Covid-19 Sii Le Thilri A Kuat Kawlram chung covid-19 zawtnak vennak, doh le zohkhenhnak caah India cozah nih an bawmh mi sii le thilri hna cu a voi 1 nak caah August 15 ah Kawlram ah kuat a si.\nIndia cozah nih voi 1 nak an kuat mi hi oxygen concentrator (51), Pulse Oximeter (900), Patient monitor (10), surgical mask (300,000), Nasal oxygen cannula (25,000), RagT test kit (18,000), body bag (385) le PPE coverall (1760) a si.\nThilri phun 8, ton 5 rit cu August 15 ah Myanmar National Airline, chanchuahnak vanlawng he New Delhi in Yangon ah kuat a si.Thilri kuat mi hi Yangon international airport ah ngandamnak vuanci zung, zohkhenhnak lei tuanvo ngeitu Dr. Thidar Hla le rianngeitu hna nih an cohlan tiah New Delhi, Myanmar embassy nih a thanh.\nKABUL AIRPORT BUAINAk AH MI 5 AN THI, US RALKAP PAWLIN MEITHAL HMET PUAK →\n← CNF Headquarters-ah Covid-19 Vaccine Dawt Thawk


DR SASA NIH A FIAN KHAWH LOMI KHA VUN FIANTER KA DUH – The Chinlung Post\nDR SASA NIH A FIAN KHAWH LOMI KHA VUN FIANTER KA DUH\nOctober 11, 2020 admin Chin 0\nDr Sasa Nih Afian Khawh Lomi Fianh Ka Duh: Lungsamat Interview nih Dr. Sasa interview an tuah i, a dongnak lei ah a chimmi cu CNLD nih an aupi mi “Miphun Covo Kan Lak Țhan Lai (Retake/Regain) timihi ka ruah lengmang i ka fiang kho bak lo. CNLD nih biafang dang thim ding an thei lo caah maw asi hnga. Kei cu an Au-aw hi ka fiang kho bak lo. Kan miphun Covo cu khoika ahdah aum i an lak lai?\nAho sin ah dah aum i an lak than lai? A ngaingai ahcun Miphun Covo kan LAK ȚHAN lai tisiloin Miphun Covo kan ser lai tiah an ti awk deuh asi” tiah a chim. A biafang hmanmi SER LAI (CREAT) ti zong kha mirang holh in a chim chih. CNLD nih an Aupi mi LAK ȚHAN antimi hi ka thei lo ati caah Dr. Sasa nih a theilo ka tinak asi. Kawl phungthluk ah mifim poh nih zeipoh an thei hlei lo ti aum bang a theihlo mi cu chimh a hau ve ko.\nDr. Sasa nih Miphun Covo hi LAK THAN dingmi asi lo, SER (Creat) dingmi asi tiah ati. LAK ȚHAN (REGAIN/RETAKE) timile SER (CREAT) timi biafang hi a sullam aa dang taktakmi asi. Van le vawlei bantuk in a sullam aa dang. Lak Țhan nih a sawh duhmi cu a rak um cangmi thil kha kan thlau maw asiloin an kan chuh caah kan ngei ti lo. Cu kan ngeih ciami thil kha kan ngeih țhan khawhnak hnga LAK THAN a herh.\nSER (CREAT) timi biafang a sullam cu a um ballomi thil asiloah Acang ballomi thil kha a thar tein SER THAR khi asi.Chinmi nih Miphun COVO hi miphun kan semka in kan i ngeih ciami asi. Amah Dr. Sasa lila nih interview ah a chim bangin Chinmi cu kum 800 leng Chinram ah kan rak um cang i Indigenious right (miphun Covo) a ngeimi kan si. Kum 800 chung miphun Covo a ngeimi Chin kan si.\nBangali pawl bantukin ram a ngeilo mi kan si lo. Ram a ngeimi miphun kan si. Asinain Chinmi kan Covo hi Kawl nih an kan chuhnak kum 70 asi cang. An kan chuh tinak in hraimnam in damiah an kan taih (Rope the right). Kan Covo cu Kawl kut chungah aum, Kawl nih an tlaih. Kawl nih an duh poh in an control.\nMiphun covo hi LAK THAN ding asi. I ngeih țhan ding asi. Covo kan SER lai kan ti ahcun Miphun Covo a rak ngei ballo mi miphun kan si hnga. MIPHUN COVO hi kan LAK ȚHAN awk asi. Kan SER thar ding asilo tiah a hrut nih a fim chim ti bang Dr. Sasa kha fianh ve ka van duh. By, Jacob R. Thang\nBreaking News Tu Kha Hakha In A Kaang Ee Video\nKHUABAWI PU TUM BIK KONGLAM A VUN LANGHTER CANG HIH


Mithi kong he aa Tlaimi Biatak kha Kilveng | Cawn awk Vennak Innsang\nVennak Innsang (Cawn awk Cauk) | 2019 April\nREL KA DUH Abua Holh Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Costa Rica Kut Holh Croatia Holh Croatia Kut Holh Cuban Sign Language Czech Holh Czech Kut Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kenyan Sign Language Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\nMithi kong he aa Tlaimi Biatak kha Kilveng\n“Hihi biatak thlarau le palhnak thlarau kan thleidan khawhnak lam cu a si.”—1 JOHAN 4:6.\nHLA 73 Ralṭhatnak Kan Pe\nPathian lung a tong lomi phungphai kong chim canah dawtmi thihtaknak a tongmi na rualchan pawl kha hnem hna (Catlangbu 1-2 zoh) *\n1-2. (a) Satan nih mi kha zeiti lam in dah a hlen hna? (b) Hi capar ah zei kong dah kan i ruah hna lai?\n“LIH VIALTE PA” a simi Satan nih Adam le Evi caan thawkin mi kha a hlen hna. (Johan 8:44) Satan lihbia cheukhat ah mithi kong le thih hnu nunnak kong he aa tlaimi, a hmaan lomi cawnpiaknak aa tel. A laarmi phungphai tampi cu Satan sinin a rami, mithi kong he aa tlaiin a hmaan lomi cawnpiaknak cungah hram aa bunhmi an si. Cucaah unau tampi nih an chungkhar mi asiloah an sang ah a ummi pakhatkhat an thih tikah an ‘zumhnak kha an ṭanh’ a hau.—Judas 3.\n2 Cu bantuk hneksaknak na ton ahcun mithi kong he aa tlaiin Baibal cawnpiakmi na hngalhmi cungah zumhawktlak tein um dingin zeinihdah aan bawmh khawh? (Efe. 6:11) Pathian lung a tong lomi phungphai hna ah i tel dingin hneknak a tongmi zumtu khat pakhat kha zeitindah na hnemh khawh i thazaang na pek khawh? Hi capar ah Jehovah nih zeitindah a kan bawmh timi kong kan i ruah hna lai. Pakhatnak ah, mithi kong he aa tlaiin Baibal nih zeidah a kan cawnpiak ti kha i ruah hna u sih.\nMithi Kong he aa Tlaimi Biatak\n3. A hmasa bik lihbia nih zeidah a chuahter?\n3 Pathian nih minung kha thih dingin a timhmi a si lo. Asinain zungzal in an nun khawh nakhnga Jehovah nawl an ngaih a hau. Jehovah nih Adam le Evi kha a sawhsawhte a simi mah nawlbia hi a pek hna: “A ṭha le a ṭhalo hngalhnak pe khotu thingkung a tlai bel hi na ei lai lo. Cu thingthei cu na ei hrimhrim lai lo. Na ei ahcun, na thi lai.” (Gen. 2:16, 17) Mah hnuah Satan nih buaibainak a chuahter. Rul kha bia a chimter i Evi kha “nan thi lai lo” tiah a ti. Ngaihchiat awk ngai a simi cu Evi nih lihbia kha a zumh i thingthei kha a ei. A hnuah a vapa zong nih a ei ve. (Gen. 3:4, 6) Cuticun minung chungkhar ah sualnak le thihnak a hung um.—Rom 5:12.\n4-5. Satan nih mi kha zeitindah a hlen hna?\n4 Pathian nih a chim bantukin Adam le Evi cu an thi. Asinain Satan nih mithi kong he aa tlaiin lihbia a chim zungzal. A hnuah a dang lihbia a hun chim ṭhan. Lihbia pakhat cu pum cu a thi ko nain pum chung i hmuh khawh lomi pakhatkhat a nung rih timi cawnpiaknak a si. Mah cu thlarau bantuk a si men lai. Cu bantuk lihbia hna kha tuchan mi tampi nih an zumh.—1 Tim. 4:1.\n5 Satan lihbia kha zeicah mi tampi nih an zumh? Satan nih mithi kong he aa tlaiin mi nih zeitindah an intuar ti kha a hngalh i mah kha hmangin a hlen hna. Zungzal nung dingin ser kan si caah thih kha kan duh lo. (Pct. 3:11) Thihnak kha kan ral in kan hmuh.—1 Kor. 15:26.\n6-7. (a) Mithi kong he aa tlaimi biatak thuh awk aa zuamnak ah Satan cu a hlawh a tling maw? Fianter. (b) Baibal biatak nih mithi pawl ṭih lo awkah zeitindah a kan bawmh?\n6 Satan cu fakpi in aa zuam ko nain mithi kong he aa tlaimi biatak cu thuh khawh a si lo. Atu ah mi tampi nih mithi kong le mithi caah ruahchannak kong Baibal cawnpiakmi kha an hngalh i an thanh. (Pct. 9:5, 10; Lam. 24:15) Mah biatak nih hnemhnak a kan pek i ṭihnak ngeih lo awk le mi an thih tikah zei ah dah an can timi kong he aa tlaiin lunghrinnak ngeih lo awkah a kan bawmh. Tahchunhnak ah, Jehovah salle nih mithi kha kan ṭih hna lo i kan dawtmi a thimi hna cungah a ṭha lomi thil pakhatkhat a can lai kha kan ṭih lo. Annih cu an nung ti lo i ahohmanh kha harnak an pe kho ti hna lo ti kha kan hngalh. Annih cu thuhluahmah in aa hngilhmi bantuk an si. (Johan 11:11-14) Cun a thimi hna nih caan a liammi an hngal lo ti zong kha kan hngalh. Cucaah thawhṭhannak ah cun a thihnak kum tampi a si cangmi hna hmanh nih caan a liammi cu chikkhatte lawng a si tiah an ruah lai.\n7 Mithi kong he aa tlaimi biatak cu a fiangmi, hngalh a fawimi le aa tlakmi a si ti cu na cohlang ve ko lo maw? Satan nih a chimmi lihbia he cun aa dang tuk. Mi pawl a hlen hna lengah mah lihbia nih a kan Sertu kha a thang a chiatter. Satan nih a chuahtermi harnak hna tam deuh in hngalhthiam awkah a kan bawm khomi mah biahalnak hna hi kan i ruah hna lai: Satan lihbia nih Jehovah kha zeitindah a thang a chiatter? Khrih tlanhnak man zumh cu a biapi lomi a si tiah mi kha zeitindah an ruahter hna? Mi nih an tonmi ngaihchiatnak le sifah harnak kha zeitindah an karhter chin?\nSatan Lihbia nih Harnak tampi a Chuahter\n8. Jeremiah 19:5 ah a langhter bantukin mithi kong he aa tlaimi Satan lihbia nih Jehovah kha zeitindah a thang a chiahter?\n8 Mithi kong he aa tlaimi Satan lihbia nih Jehovah thang a chiahter. Mah lihbia ah mithi pawl cu mei in hrem an si timi a hmaan lomi cawnpiaknak aa tel. Cu bantuk cawnpiaknak nih Pathian thang a chiatter. Zeitin in dah? Mah cawnpiaknak nih Pathian cu Khuachia bantukin a puarhrangmi a si tiah mi kha a zumhter hna. (1 Johan 4:8) Mah nih zeitindah aan umter? A biapi deuhmi cu Satan lihbia nih Jehovah kha zeitindah a umter? Pathian nih ṭhatlonak vialte kha a huat.—Jeremiah 19:5 rel.\n9. Johan 3:16 le 15:13 ah a langhter bantukin Satan lihbia cu Khrih tlanhnak man zumhnak cungah zeitindah huham a ngeih?\n9 Mithi kong he aa tlaimi Satan lihbia nih Khrih tlanhnak man zumhnak kha a hrawh. (Matt. 20:28) A dang Satan lihbia cu minung nih a thi kho lomi thlarau an ngei timi hi a si. Mah cu a hmaan a si ahcun aho paoh zungzal in an nung lai. Cucaah zungzal nunnak hmuh awkah Khrih nih kan caah a nunnak kha a pek a hau lai lo. Khrih nih tlanhnak man a pekmi cu minung chungkhar cungah a langhtermi, a ngan bikmi dawtnak a si ti kha i cinken. (Johan 3:16; 15:13 rel.) Mah a sunglawi tukmi laksawng a hrawkmi cawnpiaknak he aa tlaiin Jehovah le Jesuh nih zeitindah an intuar lai ti khi na mitthlam ah cuanter hmanh.\n10. Mithi kong he aa tlaimi Satan lihbia nih minung cungah ngaihchiatnak le sifah harnak kha zeitindah a karhter chin?\n10 Satan lihbia nih mi cungah ngaihchiatnak le sifah harnak kha a karhter chin. An fa a thih caah ngaihchiatnak a tongmi nulepa hna nih an fa a thimi kha Pathian nih vancungmi in a lak tiah an chim men lai. Mah Satan lihbia nih an ngaihchiatnak kha a zorter deuh maw asiloah an ngaih tu dah a chiatter chin? Church cawnpiaknak a ralchanhmi hna cu tung cungah mei in khangh an si lai timi cawnpiaknak i telin hell mei ah hrem an si lai timi, a hmaan lomi cawnpiaknak nih mi pawl kha ṭihnak a ngeihter hna. Spain Biaknaklei cauk pakhat nih church zumhnak a cohlang lomi hna kha an thih hlanah an i ngaihchih nakhnga le an thih hnuah hell ah mei in zungzal hrem an si nakhnga lo mei in an khangh hna tiah a ti. Ram cheukhat ah cun hringsortu a simi hna kha kan biak hna awk, upatnak kan pek hna awk a si asiloah thluachuah kan hal hna awk a si tiah an ruah. Cheukhat nih an dawtmi a thimi caah rawl an timhpiak asiloah raithawinak an tuahpiak. Ngaihchiat awk ngai a simi cu Satan lihbia ah hram aa bunhmi zumhnak nih hnemhnak taktak a chuahter kho lo. Mah canah a herh lomi lungretheihnak asiloah ṭihnak hmanh an chuahter leh lam.\nBaibal Biatak Kan Kilven Khawh Ning\n11. Kan cungah siaherhnak a ngeimi kan chungkhat asiloah kan hawile nih Pathian Bia ralchanh dingin zeitindah an kan hnek khawh men?\n11 Pathian kan dawtnak le a Bia kan sunsaknak nih kan cungah siaherhnak a ngeimi kan chungkhat asiloah kan hawile nih Pathian lung a tong lomi, mithi he aa pehtlaimi phungphai hna ah i tel dingin an kan hnek tik hmanhah Jehovah nawl ngaih awkah thazaang a kan ngeihter. A thimi hna kha nan daw hna lo asiloah nan upat hna lo tiah an chimnak thawngin kan ningzahter awkah an i zuam men lai. Asiloah kan tuahsernak nih a thimi hna kha lam khatkhat in an nunnak ah fahnak a pek hna lai tiah an chim men lai. Baibal biatak kha zeitindah kan kilven khawh? A tanglei i Baibal phunglam hna na zulh khawh ning kong kha ruat.\n12. Mithi kong he aa tlaimi zei bantuk phungphai nih dah Pathian lung a ton lo?\n12 Pathian lung a tong lomi zumhnak le phungphai hna in “i ṭhen” awkah biakhiak. (2 Kor. 6:17) Caribbean miphun tampi nih mi pakhat a thih hnuah a “thlarau” cu an pawngkam ah a um i amah a rak hremtu hna kha dan a tat hna tiah an zumh. Cauk pakhat nih “thlarau” nih “mi kha a phu ning” hmanhin harnak a pek khawh hna tiah a ti. Africa nunphung cheukhat ahcun a thimi inn ah a ummi thlalang vialte kha an thuh dih i an hmanthlak zong kha an thuh. Zeicah? Cheukhat nih cutin kan tuah ahcun a thimi hna nih anmahle anmah an i hmu kho ti lo tiah an ti. Jehovah salle cu Satan lihbia a hlorhmi zei bantuk phungphai hmanhah kan i tel lo i kan zum lo.—1 Kor. 10:21, 22.\nBaibal ah hram aa bunhmi kong ṭha tein hlathlainak le Jehovah Tehte a si lomi na rualchan hna he ṭha tein bia i ruahnak nih buaibainak hna kha hrial awkah aan bawmh khawh (Catlangbu 13-14 zoh) *\n13. Jeim 1:5 ah a langhter bantukin phungphai cheukhat kong he aa tlaiin naa fian lo ahcun zeidah na tuah awk a si?\n13 Phungphai cheukhat kong he aa tlaiin naa fian lo ahcun Jehovah sinah thlacam law fimnak hal. (Jeim 1:5 rel.) Cun kan cauk hna kha hmangin hlathlainak tuah. A herh ahcun Khrihfa upa pawl kha ruahnak cheuhnak hal hna. Zeidah tuah ding a si ti cu an in chim lai lo nain aa tlakmi Baibal phunglam hna kawl awkah an in bawmh khawh. Mah ah atu kan i ruahmi kong hna zong aa tel. Mah thil hna na tuah tikah “thleidan khawhnak” na ngeihmi, na cawnpiak a si i mah nih ‘chia le ṭha thleidan khawh’ awkah aan bawmh lai.—Heb. 5:14.\n14. Mi pawl tlukrilhter kha zeitilam in dah kan hrial khawh?\n14 ‘Nan tuahmi cu a dihlak in Pathian thangṭhatnak caah siter ko u. Ahohmanh harnak pe hna hlah u.’ (1 Kor. 10:31, 32) Phungphai ah i tel dingin biakhiahnak kan tuah tikah kan biakhiahnak cu midang chiaṭha thleidannak lungthin cungah zeitindah huham a ngeih khawh ti kha kan ruah awk a si. A hleiin zumtu khat pawl cungah a si. Zeitikhmanh ah mi pakhatkhat tlukrilhter kha kan duh lo. (Mar. 9:42) Cun a herh loin Jehovah Tehte a si lomi hna an thin hunter zong kha hrial kan duh. Dawtnak nih Jehovah thang a ṭhattermi lam in annih kha upatnak he chawnhbiak awkah a kan forh lai. Mi he kan i si lai lo asiloah an nunphung kha kan nihsawh lai lo. Dawtnak cu a ṭhawng tuk ti kha i cinken. Dawtnak le upatnak kan langhter tikah dotu hna an lungthin hmanh kha kan nemter khawh.\n15-16. (a) Na zumhnak kong midang hngalhter cu zeicah fim a si? Tahchunhnak pe. (b) Rom 1:16 ah langhtermi Paul bia kha zeitindah kan zulh khawh?\n15 Jehovah Tehte pakhat na si kha midang hngalhter hna. (Isa. 43:10) Na chungkhat le na innpa hna nih Jehovah Pathian a biami na si kha an hngalh tikah buaibainak hna tawnghtham awkah a fawi deuhmi kha na hmuh men lai. Mozambique ram ah a ummi Francisco nih hitin a ti: “Ka nupi Carolina he, keimah he biatak kan hngalh tikah kan chungle kha mithi kan bia ti lai lo tiah kan chimh hna. Carolina a unu a thih tikah kan biakhiahnak cu hneksak a si. An phungphai ningin mithi ruak kha ti in an kholh hna. Cun aa naihmi chungkhat pawl cu mah ti kholhnak hmun ah nithum chung an it. Cu bantuk phungphai hna cu mithi thlarau hnemhnak a si tiah an ruah. Carolina cu mah ti kholhnak hmun ah a riak lai tiah a chungkhar nih an i ruahchan.”\n16 Francisco le a nupi nih zeitindah an lehrulh? Francisco nih hitin a ti: “Jehovah kha kan dawt i a lunglawmhter kan duh caah phungphai ah i tel ding kha kan al. Mah tikah Carolina a chungkhar pawl cu an thin a hung tuk. Mithi nan upat lo tiah sual a kan puh i kan i leng ti hna lai lo, a bawmh zong kan in bawm ti hna lai lo tiah an kan ti. A hmasa ah kan zumhnak kong kan chimh cang hna caah an thin a hun chung paoh cu kan zumhnak kong kha kan chim hna lo. Kan chungkhat cheukhat nih cun an zumhnak kong cu an chim cang cu ta tiah kanmah lei ṭang in an chim. Mah tikah Carolina a rualchan pawl cu an lung a hung dai deuh i pehtlaihnak ṭha kan ngei ṭhan. Cheukhat cu kan inn ah an ra i Baibal hrambunh in chuahmi cauk kha an kan hal.” Mithi kong he aa tlaiin kan hngalhmi biatak kha kan kilven ahcun zeitikhmanh ah kan ning a zak lai lo.—Rom 1:16 rel.\nNgaihchiatnak a Tongmi hna Hnemhnak le Bawmhnak\nHawikom ṭha nih cun dawtmi nih thihtaknak a tongmi hna kha an hnemh hna i an bawmh hna (Catlangbu 17-19 zoh) *\n17. Ngaihchiatnak a tongmi zumtu khat cungah hawikom ṭha si awkah zeinihdah a kan bawmh khawh?\n17 Zumtu khat pakhat nih dawtmi thihtaknak a ton tikah “hawikom” ṭha le “harnak i hrawm awkah” hrinmi unau si dingin kan i zuam awk a si. (Ptb. 17:17) A hleiin ngaihchiatnak a tongmi unau pakhat kha Pathian lung a tong lomi phungphai hna ah i tel dingin hneknak a ton tikah zeitindah “hawikom” ṭha kan si khawh? Ngaihchiatnak a tongmi hnemhnak pek awkah a kan bawm khomi Baibal phunglam pahnih i ruah hna u sih.\n18. Jesuh cu zeicah a ṭah, a sinin zeidah kan cawn khawh?\n18 “A ṭapmi sinah va ṭap ve u.” (Rom 12:15) Ngaihchiatnak a tongmi pakhat sinah bia chim kha kan i harh men lai. Zeidah chim ding ti kan hngalh lo hmanhah kan ṭahmi an hmuh tikah an intuarnak biapi ah kan chiah ti kha an hngalh lai. Jesuh a hawi Lazaruh a thih tikah Mary, Martha le midang nih an dawtmi le an hawi a simi Lazaruh kha an ṭah. Nili hnuah Jesuh a phanh tikah a rauhhlan ah Lazaruh kha ka thawhter lai ti a hngalh ko nain “Jesuh cu a ṭap.” (Johan 11:17, 33-35) Jesuh a ṭahmi nih Lazaruh a thihnak he aa tlaiin Jehovah intuar ning kha a langhter. Jesuh a ṭahmi kha a chungkhar nih an hmuh tikah Jesuh nih zeitluk in dah a dawt hna ti zong kha an hngalh khawh. Mah cu Mary le Martha caah hnemtu taktak a si lai ti cu a fiang ko. Cu bantukin unau pawl nih kan dawt hnanak le an zawn kan ruah hnanak an hmuh tikah an pawngah anmah a zohkhenhmi le a bawmmi hawikom an um i anmah lawng an si lo kha an hngalh.\n19. A ngaih a chiami zumtu khat pakhat kha kan hnemh tikah Phungchimtu 3:7 kha zeiti lam in dah kan zulh khawh?\n19 “Dai tein um caan a um, chim caan a um.” (Pct. 3:7) Ngaihchiatnak a tongmi zumtu khat pawl hnemh khawhnak a dang lamkhat cu an bia ṭha tein ngaihpiaknak thawngin a si. Unau pawl nih an intuarnak kong an chimmi kha ṭha tein ngaihpiak hna law ‘an bia a bultan’ hmanhah na thin hung hlah. (Job 6:2, 3) Jehovah Tehte a si lomi rualchan hna sinin hneknak a ton caah lungretheihnak a tong men lai. Cucaah amah he thlacamṭi u. “Kan thlacamnak a kan lettu” nih thazaang le a thiangmi lungthin a pek nakhnga Pathian kha nawl u. (Salm 65:1) A si khawh ahcun Baibal relṭi u. Asiloah thazaang a pemi an kong ṭialmi ti bantuk kan cauk chungin aa tlakmi capar kha rel u.\n20 Mithi kong le thlan chung i a ummi mithi hna ca i a ṭha tukmi hmailei ruahchannak kong biatak kan hngalhmi cu zeitluk tinvo sung dah a si. (Johan 5:28, 29) Cucaah kan biachim le kan tuahsernak in Baibal biatak kha ralṭha tein kilveng hna u sih law caanṭha kan ngeih fatin midang kha chim hna u sih. Satan nih mi kha biatak hngalhnak in kham awkah aa zuamnak a dang lam kong kha a hnu capar ah kan i ruah hna lai. Cun Pathian lung a tong lomi phungphai hna le khuachia rap he aa pehtlaimi nuamhsaihnak hna kha zeicah kan hrial a herh timi kong zong kan i ruah hna lai.\nMithi kong he aa tlaimi biatak hngalhnak nih zeitindah hnemhnak a kan pek?\nMithi kong he aa tlaimi Satan lihbia nih zei harnak dah a chuahter?\nMithi kong he aa tlaimi biatak kha zeitindah kan kilven khawh?\nHLA 24 Jehovah Tlang ah Ra U\n^ cat. 5 Satan le a khuachia pawl nih mithi kong he aa tlaimi lihbia kha hmangin mi kha an hlen hna. Mah lihbia nih Pathian lung a tong lomi phungphai tampi a chuahter. Hi capar nih cu bantuk phungphai hna ah i tel ve dingin midang nih an in hnek tikah Jehovah cungah zumhawktlak tein um zungzal awkah aan bawmh lai.\n^ cat. 55 HMANTHLAK FIANTERNAK: A dawtmi nih a thihtak caah a ngaih a chiami an rualchan pakhat kha Jehovah Tehte a simi a chungkhar hna nih an hnemh.\n^ cat. 57 HMANTHLAK FIANTERNAK: Mithi kong he aa tlaiin phungphai hna kha a hlathlai hnuah Jehovah Tehte a simi pakhat nih a rualchan hna sinah a zumhnak kong kha nem tein a chim.\n^ cat. 59 HMANTHLAK FIANTERNAK: A dawtmi nih a thih takmi Jehovah Tehte pakhat kha Khrihfa upa hna nih an hnemh i an bawmh.\nPhungchim Rian Kha Hlawhtling tein Na Ṭuan Maw?\nJesuh kha i Zohchunh law Daihnak Ngei\nThlarau Ṭhalo Doh awkah Jehovah Bawmhnak Cohlang\nLIFE STORY ‘A Ṭha Ngaingaimi Lungvar’ Kan Hmuh\nText Digital cauk download option VENNAK INNSANG (CAWN AWK CAUK) 2019 April\nVENNAK INNSANG (CAWN AWK CAUK) 2019 April


North Korea Ram Hruaitu Kim Jong Un Nih Thlalau Ngai In A Hriamnam Hneksaknak A Tuah Than Hoi — Salai Ephraim Thawngpang\nNorth Korea Ram Hruaitu Kim Jong Un Nih Thlalau Ngai In A Hriamnam Hneksaknak A Tuah Than Hoi\nNorth Korea ram hruaitu Kim Jong Un hi thathawh caan a ngei ve lengmang ko rua, july 25.2019 ah ruahlo pi in a hriamnam short range missile pahnih hna cu hneksaknak a tuah t’han hoi.Kim Jong Un nih American president Trump he North Korea nuclear hriamnam kongah biachahnak an tuah hnu in a voi khat nak hneksaknak a tuah mi a si tiah South Korea nih cun an chim.\nSouth Korean Defence Minister Jeong Kyeong-doo photo\nCun, South Korea defence ministry official nih cun North Korea nih hi ti bantuk in an hriamnam hneksaknak an tuah nak hmun hi Chaklei Nkorea ram chung a si mi Japan he an i ramri Wonsan khua ah a si tiah an chim. an hriamnam an hneksaknak mi cu Nichuahlei rili “East Sea”ah tlakter an timh na in a thlak hlan ah a puak tiah an chim.hi ruangah hin South Korea nih cun North Korea sin ah hi bantuk in hriamnam hneksaknak tuah bak ti lo dingin nawl patnak a tuah cawlh tiah an chim.\nCun, North Korea nih South Korea he remdaihnak ser singin rian t’uan cuahmah a si,hi lio ah North Korea nih hriamnam hneksaknak a rak tuah t’han mi cu ningcang lo thil a si.a hriamnam hneksaknak ruangah thil pakhat khat a chuah a si ah cun South Korea nih kan theihpi hna lai lo tiah Skorea nih a chim.asinain Japan defence ministry nih cun North Korea nih a hriamnam hneksaknak a tuah mi cu lungretheih pi awk tlak ngaingai zei hmanh a um loh tiah a chim.\nSouth Korea Joint Chiefs of Staff nih a chim ningah cun a tutan i North Korea nih a hriamnam hneksaknak a tuah mi hna pahnih ah pakhat deuh hi cun North Korea nih cu hlan ah a ngeih bal mi a si loh, a thar te a si tiah a chim.cun, hi thil kongah South Korea intelligence le American intelligence pawl hna zong nih dothlatnak an tuah cawlh i, North Korea nih a hneksak mi a hriamnam pahnih ah pakhat deuh hi cu a thar bak te a si ko.cu hlan ah mah bantuk hriamnam hi a ngeih bak lo a si hrimhrim loh tiah an chim.\nTagged North Korea Ram Hruaitu Kim Jong Un Nih Thlalau Ngai In A Hriamnam Hneksaknak A Tuah Than Hoi\nUK Prime Minister Thar Boris Johnson Nih Tuah A Timh Mi Cu Uar A Um Ngai Theresa May Nak Cun →\n← Manny Pacquiao Nih Pathian A Bochan Ning Le A Thlacam Ning A Chim Mi Cu Uar A Um Taktak Si


Thantlang Hotel Zone Saknak Ekah Zat Le A Hmunhma Pek Ding A Fiang Rih Lo – THE CHINLAND POST\nThantlang Hotel Zone Saknak Ekah Zat Le A Hmunhma Pek Ding A Fiang Rih Lo\nSalai Elvis| 2018 April 9| Thantlang ah khua ah Daw Tin Tin Lwin nih area nan ka pek khawh ahcun Hotel kan sakpiak hna lai tiah Thantlang khuanu khuapa sin ah a rak halmi hna cu a tu ni tiang a hmun le ekah pek ding a fiang rih lo tiah tuanvo ngeitu pakhat nih a chim.\n“Hi kong kanmah nawl in ekah 50 peknak nawl kan ngeih lo pin ah Chin ramkulh cozah hmanh nih peknak nawl an ngei fawn lo. Ekah 50 pek ding ah cun cunglei lawng nawlngeimi an si” tiah Pu Lawm Bik nih a chim.\n“Amah Daw Tin Tin Lwin nih ekah 50 tizong a kan hal lo, kanmah zong nih ekah 50 kan in pek lai ti zong bia kan kamh fawn lo. A hmunhma zoh ding in Tluang Thang nih keimah an ka thlahmi ka si a titik ah a si le si lo cu anmah lei kap in ca an tialmi le thawng an kan thanh chungmi zong a um lo tikah an rak thlah mi hi kan zumh le zumh lo kha a si fawn lo i a fek lo tiah kan ruah ve. Anmah pumpak rak tlung in area cu zat cu kan duh tiah an ti hnu ah khuami hnatlaknak tein area cu kan in pek ve hna lai timi biachah kha kan duhmi a si. Anmah zong hika Thinghual tlang hi nan duh maw duh lo ti zong hal an hau. Hi kongah zeihmanh bia a fiang rih lo. Pawhte rawn, Thinghual tlang hi a tha bik lai tiah a hmun kan zoh chung bia tu a si” tiah hi kongah tawlreltu Pu Lawm Bik nih The Chinland Post ah a chim.\n“The Backyard Travels & Tours, managing Director Salai Ngun Za Hmun nih a hi kong ah a tialmi ka hmuh. Catialtu pa le anmah Daw Tin Tin Lwin te an rian cu aa dangmi a si fawn tikah careltu hna nih zei lei hoih in dah a tial timi kha careltu hna nih ruah thiam a hau. Ekah 50 zong hi kan in pek hna ti zong ka ti lo. Peknak nawl zong kan ngei fawn lo, ekah 50 cu Chin ramkulh cozah hmanh nih peknak nawk a ngei lo mi khi a si. Ekah 4.99 lawng hi peknak nawl an ngei. Ekah 50 cu Pyi-Oo-Lwin le khuapi deuh lawngah pekmi a si. Kanmah Thantlang chung dirhmun hna i ekah 50 pek ding cu a si zong si kho lo mi a si” tiah a biapeh ah chim.\nHi thil felfai tein peknak ding kongah khuanu/pa, Hluttaw palai hna le tuanvo ngeitu hna i ton hnu ah an ceih than te lai tiah theih a si. Atu bantuk in Hotel le khualtawng tawlrel phu a si mi Daw Tin Tin Lwin nih Thantlang khuanu/pa sin ah hmun nan kan pek khawh ahcun Hotel kan sakpiak hna lai tiah February thla ah bia a rak kamhmi hna a si. A hmun zong a voikhatnak March 16 ah Pawhte rawn, Thinghual tlang an zoh tiah theih a si.+++\nPrevious Col. Solomon: Mizapi Le CNF/A Kar Buainak Le Remlonak A Chuahtertu Hi Online Thawngpang Tialtu Pawl An Si\nNext Thantlang Peng Ah Vok Man A Tha; Inn Khat Nih Vok 30 Tluk An Zuat


Kawlram: Kuhva Ei Mi Le A Zuar Tu Hna Caah Cun Thawngpang Chia Tak Tak A Si - Khuaruah Har News\nKawlram cu kan theih dih bantuk in vawleipi lungrethei taktak in akan tuahtu Covid-19 zawtnak nai hrawng in biatak tein a karh tthan caah thaizing september 24 thawk in Yangon ramtthen kuhva dawr hna cu kharter dih an si lai tiah theih a si.\nTu bantuk i kuhva dawr tiang kharter dih an timh hna nak a ruang cu, Aug thla canceu hnu in biatak tein zawtnak a karh than caah a si. Hlathlai tu nih an chim ning ahcun Covid-19 zawtnak kai a fawi taktak nak hmun le hma lak ah aitel ve mi kuhva dawr hi a si tiah an chim.\nTu bantuk in kuhva dawr kharter dih an si lai tiah thawng thanhnak a tuah tu hna cu Health Department le Lentecelhnak lei minister an si tiah Puzuntaung myone Sipin commitee ukkatthah U Myint Myat nih a chim. Lakphakti dawr le eidin dawr hna cu paa-se in cawk khawh a si tiah theih a si fawn.\nA vawi khatnak Virus ai thawk lio ah khan cun kuhva dawr tiang tiang cu kharter an si lo nain a vawi hnihnak virus cu ruahnak leng in a karh ning a rang tuk caah an kharter hna nak a si. Kuhva dawr cu paa-se i an zuarter zong ah minung pathum pali tal hmun khat ah an tthut tawn mi ruang ah khin an kharter hna nak a si.\nKawlram ah khin Kuhva zuar tu hna khi phaisa lut a ttha taktak mi an si ve, a ruang cu nu he pa he kuhva ei mi an tam taktak nak ram pakhat a si. Kuhva duh taktak mi khi cu rawl vawikhat ei nak hmanh in kuhva ei a duh ceuh mi hmanh an um. Kuhva zuar mi le a ei mi hna caah cun lungrawk taktak mi thawngpang a si.\nKawlram chung ah hin tuchunni tiang Covid-19 zawtnak nei minung 7000 tluk hrawng an um cang. Mah chung ah cun minung 1700 tluk hrawng nih damnak an hmuh i minung 100 nak tam deuh an thi cang tiah theih a si. Tuchunni tiang kawlram dirhmun zoh ah khin virus a karh lei peng a si.\nKawlram Cu Suimilam 24 Chung Ah Minung 535 Positive Thar Hmuh Tthan A Si


Ni 6 Chungah Falam Pawngkam In Lihninhnak Voi 3 A Cang – THE CHINLAND POST\nNi 6 Chungah Falam Pawngkam In Lihninhnak Voi 3 A Cang\nTCP-Thantlang| 21 April 2020| Chin ram chungah ton bal lo mi khuaruah har in ni 6 chung ah Lihninhnak voi 3 a cang, cu hmun cu Falam khua pawngkam hrawng ah a si tiah Earthquake Information zung nih thawngthanhnak a tuah mi cazin ning in theih a si.\n2020 kum April thal chung ah a tubantuk in Lihninhnak voi thum tiang a chuah hi a si. A voi khatnak bik a can cu April 16 zanlei suimilam 6:15 ah a si i 6.1 thazaang thawng ngai mi a si i thilri le inn a rawk mi tiang an um. A voi hninhnak April 17 zan suimilam 10:20 tluk ah a cang i 4.0 in thazaang a der deuh in a cang. Cun a voi thumnak April 21 zanlei suimilam 5:58 ah a cang than 3.3 thazaang der deuh mi in a si than. Avoi hnihnak le a voi thumnak Li aa hninh nak ah thilri le a dangdang a rawk mi an um le um lo theih a si lo.\nAvoi thumnak Lihninhnak Hmun le hma\nAvoi khatnak bik Lihninhnak in thilri a rawk mi chungah Hakha in Zion Biakinn le Bethel Biakinn a kak in aa rawk mi caah Chin ramkulh Chief Minister Pu Salai Lian Luai nih Church Pastor sinah Ks. 500,000 cio bawmhnak an pek hna. Mah pin ah Falam peng in Varung sianginn khan vampang pahnih a cim, Hakha penguk zung thlalang awngka a kuai, Bizu thla lang 1, TV pa 2, Zungkip fonh (suh-pawng zung) Bizu thlalang 3, cauk chiahnak 2, ti chiahnak pung (gallon 2000 tlum) pakhat, dawr khan pakhat rawk, le a dangdang a rawk mi zong an um len tiah Ministry of Home Affairs zung cazin ningin theih a si. Mah pin ah Hakha BEHS No. 1 sianginn vampang a cim mi, Vampang a kak mi hna le a dangdang zong a rawk mi an um len hna.\nAvoi khatnak Lihninh a can lio (April 16) Hakha BEHS No.1 sianginn aa rawk mi\nPrevious Meikhu Pawlitik\nNext Thanchonak Donkhantu Rap Phun Li


ASEAN meting ah Min Aung Hlaing an pheumi cu Kawl Ralkap Cozah nih 'kan lungtling bak lo' ati | The Chin Express\nASEAN meting ah Min Aung Hlaing an pheumi cu Kawl Ralkap Cozah nih ‘kan lungtling bak lo’ ati\nBrunei ram ah tuah ding tu thla ASEAN meṭing ah Min Aung Hlaing kaiter lo dingin bia an chahmi cu uknak firtu ralhrang Kawl Ralkap Cozah nih, “Kan lungtling bak lo,” ati.\nOctober 26 in 28 tiang khi Brunei ram ah ASEAN meṭing an tuah lai. Myanmar cu ASEAN chungtel asi ve bantukin kai ve ding asi nain liamcia thla 6 lio ah ASEAN nih Myanmar ram daihnak caah tuah ding bia 5 a rak chahmi kha Min Aung Hlaing nih a tuah duh hna lo caah ‘tutan meṭing kai hlah seh’ tiin ASEAN chungtel ram pawl nih bia an chah hi asi.\nAtu lio ASEAN chairman a ṭuanmi Brunei ram nih cathanh a chuahmi ah, “Myanmar aiawhtu ding ahcun ramkheltu a si lomi Myanmar rammi pakhat kan sawm kaiter la,” ati.\nBrunei Ramdang Vuanci nih, “April thla ah ASEAN nih Myanmar ram daihnak caah tuah ding bia 5 kan chahmi cu tuah dingin Min Aung Hlaing nih ka lungtling a rak ti nain atutiang a tuah hna lo pinah ralkap zuamcawhtu vialte tonnak nawl zong a kan pe lo,” tiah Min Aung Hlaing meṭing kaiter lo dingin ASEAN nih bia an chahnak aruang cu a chim.\n“ASEAN chungtel ram pawl nih, Myanmar cu a ram chung buainak hi daihter hmasa sehlaw mah hnu lawngah kan kaiter te lai, tiin biatung an dirh,” ati.\nMah kong he pehtlai in Myanmar Ralkap Ramdang Vuanci Zung nih, “ASEAN meṭing ah a kan pheumi cu kan lungtling bak lo i fak piin kan duhlonak kan langhter,” tiah a chim.\n“Myanmar pheu dingin an ceih lio le bia an chah lio ahhin ASEAN chungtel ram dihlak zong kan i tel lo caah ASEAN phungphai an buar,” ati.\nSingapore Ramdang Vuanci Zung nih, “Tutan meṭing ah Myanmar kaiter lo dingin bia an chahmi hi a har ngaimi si nain ASEAN limhang caah a herh hrimhrimmi asi,” tiah a lungtlinnak a langhter.\n“ASEAN palai he a rannak in rianṭuan dingin le biachahmi 5 kha a rannak in tuah dingin Singapore nih Myanmar cozah kan in forhfial,” ati.\nHmasa thawngpangUS Lai paih in hmuhmi tangka ting 240 leng cu CDF-KKG sinah an kuat cang\nHnu thawngpangUS cozah palai pawl Myanmar kong ceih dingin Thailand, Singapore le Indonesia an ra lai


Pu Ngun San Aung Riankhinhmi Hakha Khua Upa 4 nih an Cohlang Lo – Hakha Cherry\nChin ramkulh Administrative Council Chairman Pu Ngun San Aung nih Hakha khuapi tthanchonak committee chungtel ah bochanmi Hakha khua upa 6 rian a khinh hna i cu chung ah cun atu tiang ah upa 4 nih an cohlang lo, tiah kan theih.\nPu Thawng Kian nih, “Kei cu ka cohlang lo. An ka thiahmi zong ka thei lo. Cun, mah rian hi ka thiammi zong a si lo caah ka cohlan nakding sullam a um lo,” tiah a chim.\nDr. Thla Cung le Pu Chum Ling zong nih an cohlang lo tiah kan theih. Dr. Thla Cung nih, “Keimah le Pu Chum Ling nih cun kan cohlang lo. Ka Facebook zong ah zapi theih in fiang tein ka ttial ko kha,” tiah a chim.\nPu Ral Kham zong SAC Hakha tthanchonak committee chungtel ah rian an khinhmi a cohlang lo, tiah a tunu nih nizan ah a chim.\nPu Cung Hu tu nih cun, “Mah hlan khan voi khat an rak ka chimh i ka al hna. Atutan an ka khumh i ka thei lo. Ca an kan pek hnu lawng in ka theih. Kei cu ka ngandamnak zong nih a pe lo. Zatlangbu lei riantuan ka si i, acozah lei rian hi ka thiammi zong a si lo. Asinain, anmah (SAC) ttuanvo ngei upa ka ton ta hna lai i ca in rak ttial an ka ti a si le ka ttial te lai,” tiah The Chin Journal ah a chim.\nHakha tthanchonak rian committee chungtel ah an khumh vemi Pu Thla Bik tu cu atu tiang kan pehtlai kho lo. By-The Chin Journal April 13, Hakha


Zualko:Ex Speaker, Pu Rokamlova, Nih Ruah Lo Tuk In Mual A Kan Liam Tak – Chuncha News\nZualko:Ex Speaker, Pu Rokamlova, Nih Ruah Lo Tuk In Mual A Kan Liam Tak\nMizoram caah a fimnak zeizong in a rak pe mi le Mizoram caah rian fakpi in a rak zuam mi Ex Speaker a ruan cang mi bocan mi nih mual akan liam tak cu ngaih a chia hringhran ko. Pu Rokamlova a kan liam tak mi hi Dawrpui Presbyterian Khrihaf bu ah Khrihfa upa zong a kan tuan piak lio asi tiah theih asi. Bawipa nih kum 80 tiang nundamnak a pek hnu ah tuzan suimilam 7:35 Pm ah khan Ebenezer Medical Center, Aizawl ah mual a kan liam tak hi a si.Atang hi mizo in kan rak langter chih.\nMizoram Legislative Assembly Speaker hlui Rokamlova (80) chu zanin dár 7:35 khan Ebenezer Medical Center, Aizawlah a boral. Rokamlova hi Congress sorkar laiin 17.07.1990 – 09.12.1993 chhungin Speaker a ni. Amah hi Dawrpui Presbyterian Kohhranah Kohhran Upa a ni bawk.\n(July 2 (Ningani) chawhma dár 11:00-ah a chenna in, Dawrpuiah vui a ni ang a, Biak Inah a hranpaa vuina hun hman a ni lo ang)Vanglaini\nChin Ramkulh Le Biaknak Zalonnak (Ruah-Awk)\nThihnak Dar: Khuami Le Khrihfa Bu Nih An I Bochan Tuk Lio Ah Mual A Liam Tak Hna


Henry Van Țhio hlei a ho dah vote pek ding a um ti? – Zion Tlang Media\nHenry Van Țhio hlei a ho dah vote pek ding a um ti?\nVote Buan ah Pu Van Thio zuamcawhtu ding cu zangfak na va si dah. Zeica tiah vote khat zong na hmu lai lo. A tuin i țah sia ko. Henry Van Țhio hlei a ho dah vote pek ding a um ti? Henry Van Țhio nih teinak a co zong ah Vice-President cu a si ti lai lo tiah a ti tu nan um. A si lai le si lai lo cu kan hngal lo nain Hlutdaw palai level lawng cu a si lo hrim a fiang. Pyitaungsu Vuanci paoh cu a si thiam ko lai. State caah aa cuh si cun Chief Minister a si lai. USDP pawl can tu ah khan nan duh cun CNLD in ai awh hna u. Henry Van Thio zawn ahcun aiawh kho tu an um lo.\nCNLD nih cozah ser tiang a țhawng ahcun Hakha caah tampi rian a țuan duh lai lo. Project um paoh saruh cuh in peng kip an i cuh lai. A si kho lo. Hakha i Head Office an ser lomi nih an i cuh tuk te lai ding a langhter ko. Nain Lai party an si caah hmun tlawmpal ahcun an tei ve cu a herh ko. Hakha i Head Office an chiah lo chung paoh cu CNLD nih cozah an tlaih lo nak ding ah Hakha le Thantlang nih kan NLD cakei Zo Bawi, Cakei Van thio tibantuk kha i chuah zungzal ko hna u sih. Hakha in CNLD nih a tambik pa hnih lawng tei seh law, Pathum cu Cakei Zo Bawi le a nau le caah. Thantlang in CNLD nih pahnih a tam bik ah tei seh law, a dang pahnih cu Cakei Van Thio le nau caah. Peng dang kong ah kan buai awk a um lo.\nA ho paoh nih Capital le Town cu budget tlawmte si loin tampi aa thlau cu an hngalh ko teh. Hakha timi hi Capital si loin Town pakhat dirhmun bantuk in savo phawt an duh a si. CNLD lutlai No Than Kap, Ngai Sak, Zo Zam zong nih hi kong hi thei hna seh. Hakha hi Kanpalet he zei tik hmanh ah le zei kong hmanh ah thahchunh hna hlah seh. Mindat he zong tahchunh hna hlah seh. Tahchunh nan duh cun Hakha tel loin a dang pawl kha i tahchunh ko hna seh. Hi kong hi zei party paoh nih thei hna seh.\nCredit: Mang Lian.\nPrevious Post:CNLD lutlai No Than Kap, Ngai Sak, Zo Zam zong nih hi kong hi thei hna seh.\nNext Post:Myanmar Idol Winner Hi Cu Hlan Bantuk A Si Ti Lo Phaisa In Cawk Khawh A Si Cang


Zualko:Pu Van Lal Hrui le a hawi nih ti pam nakin mual a kan liamtak – Lai Lungrawn Post\nZualko:Pu Van Lal Hrui le a hawi nih ti pam nakin mual a kan liamtak\nMizoram Ah Minung Pahnih Ti Ah An PaamNizaan July 9 zaanlei suimilam 3 hrawngah Kawnpui khua mi 4 cu ramvaihnak ah an kalnak ah Tlawng tiva ah an tla i, minung 2 an nunnak liam.\nRamvaih lio ah ti ah a tla mi 4 hna hi Lalhlimpuia le Vanlalhruaitluanga, Hortoki khua mi 2, ramvaih a kal ve mi nih an chanh hna nain pahnih hna cu an chanh hman ti hna lo.Ti ah a tla mi 2 lakah Lalsangliana, Kawnpui khua ruak cu hmuh a si cang nain Malsawmtluanga ruak hi an kawl lio a si the chin post.\nSalai Lung Thli Tum nih Laitlang mipi caah thil sunglawi tuk a tuah than cang


Palea- Gangaw Lampi Ke In A Rak Rami Ralhrang Bomh 35 In An Phomh Hna 35 Thi - CHIN IDOL\nPalea- Gangaw Lampi Ke In A Rak Rami Ralhrang Bomh 35 In An Phomh Hna 35 Thi\nNovember 8, 2021 chinidol.net Uncategorized 0\nSagaing ramthen, Palea peng Palea- Gangaw lam Wanbeachain khuate pawng ke in arak rami SAC ralkap hna cu bomb 35 in an phomh hna i ralhrang minung 34 an thi, 30 hliamhma pu tiah mipi vengtu ralkap PRA thawngthanhnak tuanvo ngeitu pakhat a chim.\nNihin November 8 zinglei Suimilam 8:30 ah Sagaing ramthen, Palea peng Palea- Gangaw lampi Wanbeachain khuate pawng nichuah lei in ke in a rak rami SAC ralhrang thazaang 80 cu PRA, Palea- PDF – Headquarters le Guka phu i fonh in bomb 35 in an phomh hna , rallokap minung 34 an thi, 30 hliamhma pu tiah tuanvo ngeitu PRA pakhat nih a chim.Hi kahdohnak ah mipi ralkap lei in a thi le\nhliampu an um lo tiah theih asi.# KTM\nKalay in laitlang ah a rak kaimi SAC mawtaw pawl cu PDF-Zoland le CDF-KKG(CDM Siyin) i fonh in November 8 ah sml 10:00 hrawng ah bomh in an phomh hna ralkap mawtaw a ngan mi 2, a fami 2 ai tel tiah theih asi.\nAn mawtaw a rawkmi tampi a um tiah theih asi, fianghlang in theih a si rih lo caah hlathlai lio a si. Ralhrang hna nih meithal kah thloh in an kah caah mipi hna umkal i ralrin dingin theihternak pek.\nAmerica Oklahoma ah Tuahmi PDF Fundraising Puai ah US $ 40000 Leng Hmuh\nMawaddy- Kawkayeik Asia Lampi Cungah Mawtaw Ipahnak 3 Chuak


Mipi Ralkap PDF Nih Kawl Ralhrang Ralkap Minung 30 Leng An Thah Hna – Chin Cele News\nMipi Ralkap PDF Nih Kawl Ralhrang Ralkap Minung 30 Leng An Thah Hna\nPosted By: laitheihtlei.com October 12, 2021\nSagaing Ramthen, Pale Myone ah Kawl Ralhrang Ralkap le Pale PDF cu October 11 ah voithum bak i tuk kahnak an chuak i Kawl Ralhrang Ralkap lei in an Bawi ဗ်ဴဟာမႉး telh in Minung 30 leng an thi tiah theih a si.\nOctober 11, Zinglei Suimilaam 8:00am hrawngah Kyaukesalintaung Sattua Zung kuih ah aa zuldawi cuahmah mi Kawl Ralhrang Ralkap Motor 23 chungah an Bawi ဗ်ဴဟာမႉး aa tel ti mi cu Pale PDF nih an theih cia caah an bawh hna i Bom in an puah hna. Cu ahcun Kawl Ralhrang an Bawi ဗ်ဴးဟာမႉး nih aa cit mi Motor cu a rawk dih cikcek.\nKhua mi hna nih an chim ning ahcun, “Kawl Ralhrang Ralkap a thi mi Minung 5 cu a hmun ah an phum cawlh hna. A cheukhat hliamhma pu mi le a thi mi cheukhat cu an kalpi hna. Kawl Ralhrang Ralkap Bawi ဗ်ဴးဟာမႉး cu a lu ah hliamhma a pu i a thi tiah” an chim.\nBe the first to comment on "Mipi Ralkap PDF Nih Kawl Ralhrang Ralkap Minung 30 Leng An Thah Hna"


Thingthei Saupi In Chiah Kho Dingin Zeitin Dah kan Tuah Lai – Chin Cele\nThingthei Saupi In Chiah Kho Dingin Zeitin Dah kan Tuah Lai\nMay 23, 2020 chincele THEIHTLEI 0\nThingthei Saudeuh In Chiah Kho Dingin Zeitin Dah kan Tuah Lai\nThingthei pawl cu chiah sawh in kan chiah, tikhaal kuang (freezer) chungah kan chiah tikah caan raulo ah a thu, an tlol tawn. Cu ruangah thingthei pawl sau deuh in chiah khawh ning pawl kan rak langhter….\nStrawberry Thei kha zeitin dah caan sau nguh dingin kan chiah lai\nStrawberry theih kha chiah sawh in kan chiah ahcun cikhat te ah a malman i a thu cawl. Strawberry a malman lo nak ding le a thut lo nak dingah Ti tlawmpal le sialakazi tlawmpal kha na cawh lai i cu chungah strawberry kha tlawmpal na ciah lai i na chuah cawl lai, cu hnu ah ti in thiang tein na tawl lai, cu hnu ah tikhaal kuang (freezer) ah na chiah lai.\nCu ti na tuah ahcun strawberry kha caan sau deuh a nguh lai.\nBanhla kha chiah sawh in na chiah ahcun nikhat hnih ah banhla kha a naak lai a tlol lai. cu ti a um lo nak dingah Banhla a ngiang te kha khe caku (hmanthlak chung i kan hmuh mi bantuk) kha na tuam lai. cu nih cun banhla kha caan sau deuh a nguh ter.\nThawpat theih pum khat kha a lai in na cheu lai i a mu na chuah lai, a mu a um nak zawn le a pawngkam kha retei hang na surh hnawh lai, cu hnu ah a dihlak in plastic in na tuam lai. Cu ti na tuah ahcun thawpat kha caan sau deuh chiah khawh a si.\nPhundang zong in a ngah, thawpat pum khat kha na cheu lai i bu chungah khachuansen paar mi he chiah ti khawh zong a si. cu nih cun thawpat kha caan sau deuh a nguh ter.\nIh Paoh Ah Hnar A Hmang Mi hna Caah A Tha Ngai Mi Kokek Sii Tuah Ning


CCV Mino nih Benjamin sum interview an tuah mi cu zoh nuam bak. Esther hi cu a rak uar ko hrim hrim hi te?\nBENJAMIN SUM INTERVIEW WITH CCV YOUTH. Melbourne,Australia ah Benjamin Sum a um lai ah Chin Community of Victoria mino pawl in hmaiton thusuh mi kan lo hlawm sal. VIDEO\nKawl ram a bua chin lengmang ve cang; COVID-19 ruang ah sehzung cheukhat an khar i rian ngeilo 10,000 deng Myanmar ram ah an um mi hi ngunkhuai le a karh pawl kan thumh lai, tiah Daw Aung San Suu Kyi nih a chim. “COVID-19 ruang ah kan ram rian hmun khar\nmi pawl zong hon than a si khawh nakhnga le rian ngei loin a um mi hna zawnruahnak he ngunkhuai le a karh tibantuk kha a si khawh chung in kan thumh lai,” tiah Daw Aung San Suu Kyi nih COVID-19 ralrinnak he pehtlai in mizapi sin biachimnak ah a chim.\nUS le Italy Dirhmun>>> US dirhmun hi Italy le Iran ti dah lo cu a zualbik a si cang. British study hna nih cun US ramchung minung 2.2 million nih tu lio zawtnak an tuar kho cang tiah a ti. An dirhmun a chiat chin lengmang ruangah nizan ah President Trump nih ramchung minung 10 nak tam tonpumhnak ngeilo dingin order achuah.\nCalifornia ah cun mi vialte cu leng hrim hrim chuak hlah u, nan herh tukmi din ei maw, medication maw, mi pakhat khat lak aherhmi tidahlo cu innchung ah ikhumh ko u tiah an ti hna. Nearly 10 million California residents are under a mandatory “shelter in place” order to prevent the spread of the coronavirus.Shelter in place means residents are required to remain at home except for essential needs like picking up groceries, medication, or caring for someone.\nLeng chuak lo dingin order an chuah ning cu hitihin a si, Solano County April 7 tiang, Lake County nih April 10, The City of Palm Springs in Southern California’s Riverside County nih April 2 tiang leng chuaklo dingin an ti cang hna. Aherh ah cun hi thawngthanhnak hi pehzulh a si lai tiah an ti chih.\nNihin tiangah zawtnak nih atlunhmi hna vawleicung huapin mimung 213,541 an si cang tiah report nih alanghter. President Trump nih cun vawleipi ral atho cang tiah a ti. Coronavirus cu vawleipi ral a si tiah ati ve.\nBe the first to comment on "CCV Mino nih Benjamin sum interview an tuah mi cu zoh nuam bak. Esther hi cu a rak uar ko hrim hrim hi te?"


US Thimnak atu tiang a dirhmun; Georgia ah a voithumnak mee an rel than lai – The Cherry Par\nUS Thimnak atu tiang a dirhmun; Georgia ah a voithumnak mee an rel than lai\nNovember 22, 2020 November 22, 2020 Cherry News\t0 Comments\nUS Thimnak atu tiang a dirhmun; Georgia ah a voithumnak mee an rel than lai. Kut in rel than ding in state governor nih a chim. Georgia nih hin senate ah Democrat maw, republican dah an tam deuh lai ti an khing a thlai lai. Pennsylvania US Thimnak atu tiang a dirhmun; Georgia ah a voithumnak mee an rel than laiah Zarhteni tiang an relmi ah Biden nih Trump cu a tei i cucu Nikhatni ah thanh an timh cang. Trump lei in an thlahmi hna nih cun cucu an lung a tling lo caah Democrat hna nih bia fakfak in an ti hna.\nPennsylvania i taza an i cuainak ah cun Obama nih rian a pekmi biaceihtu Judge Matthew Brann nih Trump lei i an chuahpimi vialte cu a thlakpiak dih hna. Trump lei an sung tinak a si. Sihmanhsehlaw Trump lei sihne hna nih cun cucu caantha (opportunity) ah an ruah. A voithumnak kan nawl (appeal) rih hna lai i cu nih cun US ram i a sangbik Supreme Court ah tuan ah a kan phanhter colh kho men,” tiah Trump sihne Giuliani le Trump campaign Senior Legal Advisor Jenna Ellis nih an ti. “State biaceihnak zungah kan caan ngeihchun dihter lo in US Supreme Court tu ah tuan ah kan phak khawh colhmi hi kan ca ah a tha deuh,” tiah an ti. Zeicahtiah Supreme Court ah cun Republican lei biaceihtu an tam deuh caah a si.\nRelchap thawngpang dang zong; FBI chung misual hna he ca an i kuatmi an hmuh cang i Obama nih “Kei cu ka tel lo,” tiah aa pheh cang hi. Trump cu Russia he a thli in an i pehtlai tiin tuanbia an tawmchom i US mipi nih ngunkhuai an pekmi chung in $32 million dih in kum thum chung an rak hlathlaiter hna nain zei hmanh an rak hmu lo. Trump tu nih cun a mah tangka in zarh thum te lawng a hlat hna i mifir pawl a tlaih khawh colh hna. Congratulation! President Trump! The Great Reformer! The Genius! Four More Years!\nDemocrat pawl zong mee firnak kong ah an lau tuk cang! Pennsylvania state thimnak cu palik le FBI nih an dothlat cuahmah lio pi a si tiah Department of Justice (DOJ) nih a chim. Tu zarh chung ah an hlawnhmi mee (9) an hmuh. A zapi tein Trump ta lawngte an si. Wisconsin state zong ah county (2) ah nawncek lakah an hlawnhmi beng (3) an hmuh. Winconsin hi atu ah mee a voihnihnak an rel cuahmah liopi a si. Atu te taktak ah 2018 thimnak lio ah Texas ah mee a firmi mibu kha an tlaih hna.\n← Iran sin Cakuat: Middle East lei ah B-52 bombers an Thlah Cang Hna\nSalai Zathawng, Australia Sin in Ngaithiam Halnak Lehnak:- →


Thantlang CND Catar Kong Ah Rinhcan Tlak Lo Politic Tuahtu Hna Hmurka – Chin World News Evening\nThantlang CND catar kong ah rinhcan tlak lo politic tuahtu hna hmurka: Thantlang CND tuah ding mi catar kong ah February 17 in ni 18 zaanlei tiang signboard an tar. Cu signboard an tar hmasa bik mi cu cerhtual luhnak kutka chung ah kawlca in an tar hmasa i stage cung signboard cu tar asi rih lo. NLD party dohnak- lam kawl in NLD nih kan laica in signboard atar lo ee an ti. kan ca le nunphung zei ah an rel lo ee tiin an au.\nAthaizing ni 19 ah stage cung signboard (vinyl ) ah kawl ca hme te in an tial i alai tlang ah laica in Chin Miphun Ni ti in ngan taktak in an tar, atang ah mirang cain an tial. Cu lawng silo in cerhtual lai zongah laica in an tial ko. Online media le NLD doh duh ah a au khuang mi hna kha nan lung arang, nan ruahnak tih anung,,, a ni 17 nak catar lawng kha nan aupi. a ni 19 nak catar laica in an tial ding mi nan hngak kho lo.\nHi ti nan lung aran tuk mi cu NLD kan soi menh lai lo nan ti caah maw asi hnga, soisel le doh nan duh ruang hrimhrim ah dah asi hnga. NLD cozah akai hnu ah Myanmar ram president chin ram an rak phan dih lawng si loin DASK hmanh vui ara cang,,, chin miphun aa kan dawt le dawt lo. Thangtlang UPC mino lawng nih laica in dawr an tuah nan ti. Ka va zoh i Mirang ca in an tial.\nAdang dawr poh poh zong kawl lawng tein an tial. Note: Mi soisel lei ah lungran tuk hna hi hruaitu dirhmun le bochan tlak le hruaitu dirhmun asi lo. Abik in mah Ramkheel party caah tiin aphu lo le asi lo in party dang doh ahmang mi party le minung cu zumh hrimhrim ding asi lo. The Voice Of Democracy


TUCHUN CAAH PATHIAN BIA. LAWRKHAWM KONG (RAPTURE) BY.REV.DR.G ZATHIO – The Chinlung Post\nMarch 28, 2021 admin Sermon 0\nLawrkhawm Kong ( Rapture).Baibal Relding: Johan 14:1-3; 1Kor 15:50-57.1 Thess 4:13-18. Nihin cu Pathian ni asi le Sunday school phun in lawrkhawm (rapture) kong tawiten kan zoh ti hna lai.Lawrkhawm ti cu Mirang cun rapture ti asi i Latin in a rami biafang asi. Greek cun Harpazo ti asi. Rapture ti biafang hmang in cun Baibalah a um lo. Trinity biafang a um lo nain kan hman bantuk in hman asi.\nHarpazo cu Laiholh i leh ahcun cawi-laak asi lo, tlaih i laak kan ti hnga. Mirang cun caught up asilo snatch away ti asi. Fiannak ah Enok kha Pathian nih nungbu in a laak (Gen 5:34), Elijah kha phuchim in cawi asi(2 Siang 1:1,11), Filip kha Bawipa Thlarau nih lodiam in a laak ve ( Lam 8:39,40). Cun Paul zong van thumnak ah cawi asi (2Kor 12:2-4).Hibantuk in mithiangmi hna zong Khrih nih kum 7 harsatnak vawleicung i a tlun hlan ah a laak te hna lai.\nAcunglei Baibal cacang hna hi thaten rel hmanh. Cu laak tik i ai tel dingmi hna cu phu hnih kan si lai. Athi i van i a kai cia mi hna le lawr tik i vawlei a nungmi zumtu hna ti in. IThess 4:13-17 ah kan hmuh bang Jesuh kha van in ara lai. Asin a ummi mithiang hna an thlarau ai ratpi lai. Muko thawng an theih in athi ciami zumtu hna kha pum thar in an tho lai i vanah an kai lai. An thlarau le an pum aifon lai i a thothanmi pum he an nung cang lai.\nKannih a nung rihmi cu Paul nih 1Kor 15:52 i a chim bang mipthep karah kan i thleng lai i a rawk le a thi kho ti lomi, a thothanmi pum he vanah a thiciami hna hnu ah cawi-laak kan si ve lai. Isaak nih a nupi lampi i a rak don bangthli lak in Khrih nih a kan don lai i vanah asinah a kan laak lai( Johan 14:3). Cun Bawipa sinah cun a zungzal in kan umti cang hna lai ( Johan 14:3; 1Thess 4:17).\nKhrih voihnih nak a ratnak kong kan cawn tikah lawrkhawm kong hi cawn hmasa asi tawn. Kan pale tampi nihcun Jesuh voihnih a ratnak hi hmai hnih a ngei an ti ( two phases or two stages). Ahmai khatnak cu lawrkhawm hi asi. Mah hnu kum 7 ah Jesuh cu Olive tlangah a pum bak in a tum than lai i kum 1000 chung vawlei ah Siangpahrang dirhmun in a uk te lai. Hihi a hmai hnihnak kan timi cu asi.\nLawrkhawm ahcun a mithiang hna caah ( for His saints) ara i voihnihnak vawlei tawng in arat tikah cun mithiang hna he ukti ding in ara than te lai( with His saints). Lawrkhawm ahcun a thlite in mifir rat bang a ra te lai ( 1Thess 5:2; Math 24:44, 50). Avoi hnihnak ahcun zapi mithmuh bak in sunparnak he ara lai ( Bia 1:7) i kum 1000 vawlei hi a pen lai. Lawrkhawm a um chan cu a mithiang hna nih vawleicung a tlungdingmi Pathian thinhunnak le dantatnak kha an tuar lonak hnga\nBaibal thiam a cheu nih cun kum 3 le a cheu hi zumtu nih kan tuar ve lai an ti nain tam u nih cun kan tuar lai lo an ti ( Bia 3:10). Kei zong harnak faktuk a tlung dingmi kum 7 hlan ah a kan lawr la ti hi ka pom deuh. Careltu ule nau le fale hna, na thih tikah van kai set ding in nai manh cang maw? Kan thih hlan hna ah lawrkhawm um sela w teh nai tel hnga maw? Mifir nih thil a thli i an fir tikah arbawm le puanchia an laa kel lo.\nMan ngei le man sungmi lawng an laak. Lawrkhawm tik zongah Jesuh nih a thisen man asi mi, Thlarau a ngeimi lawng hi a caah man sung kan si caah a kan laak te lai. Cucaah nihin ah kan sawm hna. Lawrkhawm ah i tel ding in i tim tuah hna usih. Jesuh nih Johan sinah Tuan ah ka ra lai, ati tikah Johan nih, Cubantuk cun si ko seh. Bawipa Jesuh ra ko cang, ati bang ti ngam ve usih ( Bia 22:20).Bawipa nih careltu, sharetu le chimchintu hna in umpi ko hna seh mu. Credit: Rev.Dr.G Zathio


US Laimi Caah Ralrinnak : Coronavirus Lawng Tihnung Mi Asi Lo! – Chin 11 News\nUS Laimi Caah Ralrinnak : Coronavirus Lawng Tihnung Mi Asi Lo!\nPosted By: victor victor March 19, 2020\nNote: Video zong a tanglei ah a um lai.\nUS ah Chin pastor pakhat cu misual mi ttha lo hna nih US dollar 3000 bak an hlen tiah theih a si. Hi thil hi a dik taktak mi a si caah US ah a um mi Chin miphun dihlak zong kan i ralrin cio taktak a herh. Hi kong hi a mah Pastor Lal Cawi Sang zong nih fian tein a chim tthan mi a si i “Ka dawt mi Laimi dihlak nih keimah bantuk in hlen nan ton ve lonak ding ah hi bia hi ka rak chim mi a si” tiah a chim.\nHi thil hi tukum January thla ah a cang mi a si i an mah Mirang misual le mi hlenhmang hna nih an hlen hi asi. “Hi bantuk thil ka ton zaan cu ka lungrawk, ka ngaihchia i ka zaangmang zong a chia ngai ngai” tiah a lungfah nak kong pawl a chim hi asi.\nPastor Lal Cawi Sang hi mihlen hmang hna nih phone in an rak chonh i a phunphun in an tuaitam, hnu ah an hlen hi a si i Cozah minung kan si caah kan i chimh ning tein na tuah ahcun nan chungkhar nan him lai tiah an rak hlen hi asi. “Kan ngaihchun te phaisa cu Bank ah kan chuah i an kan chimh bantuk te cun ka tuah, police zong na inn ah an rak ra lai i social security thar an i pek te lai” tiah a phunphun in an rak hlen hi asi.Pastor Lal Cawi Sang nih a chim mi cu video he kan chiah chih caah lungsau tein ngaih rak i zuam cio hram uh.\nCun USA ah a um mi Laimi dang hna nih misual kut in kan him khawhnak ding ah le hi bantuk hin hlen kan ton cio lonak ding ah kan i ralrin cio hrimhrim a herh cang. A tang ah Video kan timi te hi rak click te law fiang tein an ngaih khawh ko lai. Hi thawngpang hi USA a um mi Chin miphun caah a biapi tuk mi a si caah na hawi le zong share rak tuah cio hna.\nCredit: Laikokek Journal\nVideo tanglei ah a um lai.\nCredit: Chin Net


Sagaing Ram Then Peng 30 Leng Cung Ah SAC Ralhrang Nih An Tuah To Hna Dan Cu Lung Fak Ko – My News\nSagaing Ram Then Peng 30 Leng Cung Ah SAC Ralhrang Nih An Tuah To Hna Dan Cu Lung Fak Ko\nadmin April 26, 2022 Leave a Comment on Sagaing Ram Then Peng 30 Leng Cung Ah SAC Ralhrang Nih An Tuah To Hna Dan Cu Lung Fak Ko\nSagaing ramṭhen peng 30 leng ah ‘Ram nih a ngeih mi a si’ tiin inn chuhpiak i, hrenh mi inn le hmunhma 100 fai a um cang, tiah Monywa ramkheltu hna sin in theih a si. “Nizaan ah Chaung Oo, Yan Aung Me(ရန်အောင်မြေ) sang ah Ko Min Khanh Zaw(ကိုမင်းခန့်ဇော်) inn cu an hrenhpiak i, nihin April 26 zing zong ah Yinmapin C sang ah CDM a tuahtu Education Department rianṭuan U Maung Maung Swe(ဉီးမောင်မောင်ဆွေ) inn zong an chuh fawn,” tiah an chim.\nAtu bantuk in inn le lo chuh le hrenhpiak a tong mi hi Sagaing ramṭhen chung peng 30 leng in inn 100 leng a si cang, tiah theih a si. Sagaing ramṭhen Ministry of Border Affair zung rianṭuan he naihniam in a um mi pakhat nih cun, “Building le hmunhma cheukhat cu ram nih a ngeih mi a si tiin tawh an hrenhpiak mi hna hi Shwe Bo pengkomh peng 6 le Monywa pengkomh peng 4 ah a voikhatnak an hrenhpiak hna.\nCun, a dang a taang mi pengkomh ah a voihnihnak an pehzulh ṭhan,” tiah a chim. Inn le lo chuh le hrenhpiak a tong mi hna hi chawlettu(sumdawng), CDM cozah rianṭuan le MP pawl an si, tiah theih a si.\nMin Aung Hlaing Sawm Nak Cu Tang Lei Ban Tuk In An Leh Nak An Tuah Mi Cu Ai Dawh Taktak Si →\n← Chin Ramkulh Mindat Peng Kah Doh Nak Azual Chin Lio Ah AA Nih CDF Mindat Caah An Thli Tuah Cu Lung A Hmui Kho Lawlaw


Dr. Sa Sa nih tlangah a kai i Chinram caah thla a cam; Chinram caah Pathian sin ah a hal mi pahnih hna cu\nKan theih cia bantuk in atu lio zawtnak ruangah le Chinram paletwa khua ah buainak fakpi a chuak caah mah bantuk rian fakpi in ttuan a hau. Mah kongah CNA le Chin cozah lei nih zeihman thil tuah mi le rian ttuan tak tak a hartuk caah mah bantuk buu dir a haunak hi a si kho mi thil a si\nDr. Sa Sa nih a chim ning tein ka vun let lai i. “Chin State chungah atu lio biapi ngai mi coronavirus zawtnak ruangah le Southern Chin State chungah raltuk ruangah Chinmi a thimi le harnak a tawnmi hi mipi nih kan tawn mi a si. Mah vialte thil hi Chin National Union (CNU) nih a tawhrel caan a vun phak tikha, vawlei ramchungah um mi Chin hruaitu dihlak cu Vidio Conference cu Apirl 25 ah tuah khawh a si cang. Vawlei ramkip ah um mi Chinmi vialte i fun tawn khawhnak Chin Nation Union (CNU) ti min hi keimah nih min pa sak mi a si i Chin leader vialte nih mah min kongah hnatlak pik nak an vun ngei lai ti ka zum i ka duh mi a si fawn caah fakpi in Pathian sin ah thla ka cam\nChin Nation Union level nih a dir ding mi body, min, logo, vision mission le statement le structure vialte sertu ding caah committe dir a si i. Mah committe nih cun May thla dihlei ah tuah ding dih in timt uahnak ngei a si. Vawlei cung nih a kalpi lio mi thitha Structure tha tuk mi. Presidential Structure hi kan ser khawhnak ding caah CNU level body nih a pawmpi i. Vawlei cungah ummi Chinmi vialte a tel khawh ding mi Vice President (1), Vice President (2) le a her ah cun Vice President 3 tiang tuah ding in le cun Secretary hi 1, 2 ect tiang tuah ding in timtuahnak ngei a si i. Presidential Executive tangah Sub Committee le Committe hna hi a her ah cun regionally le globally in thil a sining zoh in tuah si hna se ti cu hnatlak pi a si\nTu lio ah mi tampi nih an thipi lio mi chin issue a si mi, southern Chin State ah raltuknak ruangah harnak a tawn lio mi Chin mipi sin ah an her ning bantuk in zohkhennak cu CNU nih a tuah hmasak ding mi a si ti cu a pakhatnak ah chia a si. Cun daihnak a um khawhnak ding caah road map for peace he a sining bantuk in State level, National, International level nih lobby e advocacy serh ding in tim tuahnak ngei a si. Chin ramchungah thil tampi a tlung tawn mi hna hi CNU level nih body ta a dir hlan ah cun rian ttuan khawh a si lo caah CNU nih body dir hi rem a ti i. Short time humanitarian le long term strategy a si mi peace and prosperity of Chinland CNU nih a tim bik mi a si. Chin kong le Chin sinak ah fakpi in lungthin a ngei mi hna Australia, USA, Europe le Myanmar ram chungah um mi Chin Leader nih thatho ngaiin an rak ngei tawn mi cu atu cu a tlamtling deng bantuk khi a si i. Mah hi a hrawmthawk lawng si i, Pathian nih a kan um pi lai i Chin issue le Chin Nationalism kongah fakpi in Chin mi vialte le state level, National le International level ah rian a ttuan khawh ding mi hi kan duh bik mi le kan thlacamnak bik a si\nChin Issues le Chin Nationalism kongah Chin National Union level min in bia chim khawhnak kan ngei cang lai caah, atu kan ngei cia mi connections a hertuk mi US cozah UK cozah, Australia cozah Japan cozah Western cozah, EU, UN, International Communities ICRC, UNCHR, World Bank, UNFA, WHO, WFP, UNDP, UN Agencies vialte hna hi Chin issues caah a ngantuk mi a rak si cang lai. CNU level kan rak dir khawnak ruangah Malaysia Chin Refugees issues le Delhi Chin Refugees Issues kongah fakpi in rian kan ttua khawh lai caah Cun Chin issue le Chin Nationalism kongah le ramlengah um mi thil vialte tuah khawh a si cang lai caah Chin Issue le Chin Naitonalism kongah hmunkhat te in kan um khawhnak ding caah le Chin unau Kachin state le Mizoram State he petlaihnak tha kan ngei khawhnak lam cu CNU nih a serh khawh lai caah CNU level bia chim mi nih hin Myanmar State lengah um mi Chin unau vialte hna cu CNU nih a tawrel ve cang lai i. Banglades ram chungah um mi Chin mipi hna zong CNU he petlaihnak a ngei khawh cang lai i, We are on Chin timi spirit cu kan rak ngei khawh dih cang lai\nTu cu ahlan bantuk caan kha a si ti lo i, caan dang ah kan um cang, mah bantuk caan a si caah ideas tha, vision tha le i tim mi tha le ruahnak tha thawngnaimi le, State, National le International level tiang bia cei khawh ding in i pehtlaihnak le i zomhnak a hertuk mi hna cu Pathian nih a kan pek mi a si cang caah mah kan nih tim mi vialte hna hi a tlamtling khawhnak ding caah Pathian sin ah fakpi in thlacam bawmh ding in Jesuh min in kan nih sawm hna- Dr. Sa Sa\nBe the first to comment on "Dr. Sa Sa nih tlangah a kai i Chinram caah thla a cam; Chinram caah Pathian sin ah a hal mi pahnih hna cu"


Nupawl An I Kholh Lio Bak Ah Ralkap Pa Nih A Luh Hnawh Hna I Thil A Van Tuah Lio Bak Ah – Buanchukcho\nMay 29, 2021 admin BREAKING NEWS 0\nRalhrang rallokap pakhat nih Sagaing Ramthen Kani khua pawng ah aa kholh lio mi nu pawl zoh dawhlo thil a hmuhter hna caah Palek pakhat nih meithal in a kahthah.Sagaing ramthen Kani khua chuahlei Shanmiawng hlei pawngah May 28 zaanlei ah a puakmi a um hnuah aa kholhmi nu pawl cu zoh dawhlo a hmuhtertu ralhrang rallokap pakhat cu palek pa nih meithal in thi lak a kah.\nHi thilcannak an va zoh hnu ahhin ralhrang nih hriamngan in an kah nain hliammi an um lo,Shanmiawng ah ti aa kholhmi nu pawl cu rallokap pa nih zohdawhlo a hmuhter hna,mah cu palek pa nih tuah lo dingin a thloh i bia al nak a chuak i palek pa nih meithal in a kah i sii-inn an phanh pi hnu ah a thi tiah khuami nih an chim.\nKani peng ahhin mipi vengtu ralkap le ralhrang i kahnak a um tawn caah ralhrang thazaang an chapnak a si. Ralhrang nih Kani peng khua cheukhat cu phunglam um lo in an tlaih hna,an velh hna,an thah hn nak hmun zong a si. Credit: The Chin Post\nThawngpang dang : NUG le CNF kaphnih Lungtlin min thut nak an tuah…\nNUG le CNF kar nawlngaih nak latu rallokap uk duhlo dohkalh nak ding le federal democracy karhlannak kaphnih kar lungtlinnak cu nihin (May 29) ah min an thut. Cu lungtlinnak ahcun NUG cozah le CNF kar ,pakhat le khat lungtlin pinak ,i upatnak in ralhrang uknak doh ding le federal democracy karhlanbak ah hmunkhat dir tiin , riantuan ti nak le zeidang a herh mi kong zong ah hmunkhat rian tuan ti ding.\nKaphnih lungtlinnak cu (NUG) lei in kawlram vice president Dowalah Shilah le Union minister Man Win Khine Tan , Minister of foreign Affairs , Secretary of defense (CNF) in Chairman Pu Zing Cung , vice chairman hna le chungtuan hna nih min thut nak an tuah.\nA Poi Tuk E : Pasaltha Kan I Ngeih Mi An Thah Ning Hmuh Tik Ah Lung A Tha Hrim Lo E


AN LO KO CANG HIH, AN TUAH HLAN LAWNG AN NGAI KO CANG LAI – The Chinlung Post\nCNLD CENTER NIH THANTLANG PENG USDP (EC) CU RALRIN PEKNAK LE THEIHTERNAK CATHANH AN CHUAH.Thantlang Peng USDP nih an lih le an hrawkhrol in CNLD le USDP cu hoikomnak a tuahmi (Alliance) kan si tiin August 15, 2020 ah FAKE STATEMENT an chuah. CNLD thangchiat le teinak hmuh lo dingin an i timhmi asi ko rua.\nThantlang Peng USDP (EC) nih an chuahmi FAKE STATEMENTE cu micheukhat nih online ah an phozar i, Chin mi tampi nih ruahsualnak zong a chuak kho. CNLD le USDP hi Hoikomhnak (Alliance) zeitik hmanh ah an tuah bal lo i pehtlaihnak zong an ngei bal lo. Mah kong he pehtlai in CNLD Center nih Thantlang Peng USDP cu ralrin peknak le theihternak an tuah cang hna. Tu hnu hmailei zongah a dik lomi FAKE STATEMENT hi zumh sual lo ding asi.\nCNLD cu Chin Țualto Kokek Miphun Party asi.hinmi Funtomtu Party asi. Note. .Thantlang USDP EC le An Statement a share tu pawl nih hin ALLIANCE timi sullam zong hi an i fiang rua loh. I fiang hna sehlaw an phozar hnga loh. Alliance timi sullam cu. .CNLD Vote aa cuhnak ah USDP i cuh loding, USDP aa cuh nak hmun ah CNLD nih kenh ding khi asi. Hmunkhat ah Vote aa cuh mi ko ding ALLIANCE an tuah tiah a zummi zong hi ramkhel kong an rak theilo caah asi hoi.\nEVE LE ADAM AN UM LENNAK EDEN DUM CU A UMNAK AN THEIH CANG


Delhi Chin Media An Rak Men Lo. Miphun Caah Tiin CNA/CDF Caah Ks. 2 Million An Pek! - Chin Eleven News\nJuly 22, 2021 admin@chin11news.com Chin 0\nDelhi um Chin miphun Website ah thawngpang (news) a tial lengmangtu hna nih kan ram dothlennak ca i a cawlcang cuahmahmi CNF le CDF sinah Kyats 2 Million (nuai 2) bawmhnak an pek tiah theih a si. India tangka (Rupee) cun Rs. 106760 a si. Bawmhnak tangka cu Farkawn i CNF ralbawi Pu Kap Thang kut ah an chanh i amah nih CNF Spokesperson Salai Htet Ni sinah tlamtling tein a pek chin cang.\nDelhi ahhin Hakha holh in Website ah thawngpang a tialtu 35 hrawng an um i cu hna nih cun Delhi Chin Media timi an dirh. Tutan bawmhnak hi DCM hruainak in tawlrelmi a si. Tutan ahhin DCM chungtel a si lo nain a thawh vemi zong an i tel. Atulio i DCM hruaitu Salai Tha C Lian (Saikah) nih cun “An tha a tho tuk hna i Kawlram tangka in a ting a thawhmi an um len. Mahca cun kan i ruahmi leng piin a chuak i Kyats 2 million tiang bawmhnak kan pek khawhmi hi a si” tiah a chim.\nAtu bantukin kan ram dothlennak caah tiin Delhi Website catialtu hna nih CNF/CDF sinah bawmhnak an pekmi cu lawmh a um taktak. Tutan bawmhnak ah tangka a thawhtu vialte Bawipa nih a letza in thluachuah in pe ko hna seh. Credit: The Chin Post


Tulio USA Ah A Linsa Taktakmi “George Floyd” A Thihnak Kong Cu Hitihin A Si – Chin World News Evening\nTulio USA Ah A Linsa Taktakmi “George Floyd” A Thihnak Kong Cu Hitihin A Si\nBy Zasang Cin||05|29 biangreithlep|2020|| Zasang Cinzah timi rak hmeh piak law, a konglam rel khawh a si lai. Tulio USA ah a linsa taktakmi “George Floyd” a thihnak kong cu hitihin a si. Chicago Ave lam cung ah a ummi “Cup Food” dawr ah George Floyd cu fang 20 ca a deu iput in kuak cawk aa timh. Dawr hngaktu nih phaisa deu a si an theih cangka tein palek an chawnh hna. Minneapolis police officer pali cu an rak ra colh. George Floyd cu an tlaih. A kut an leh i cingcek in an khih.\nMawtawk ke hram, lam cung ah an tluk i police officer pakhat nih a khuk in a hngawng ah minutes 8 tluk a rial chiah. A dang officers pahnih nih a ke lei in an tlaih piak. Asian lei officer nih minung a kham hna. George Floyd nih “ka thaw ka chuah kho lo lo e” tiah a nawl hna nain an thlah duh lo. Caan sau ngai a hrial chih hnu ah ambulance a rak phan. George Floyd cu a col ti lo. An cuai i Ambulance ahcun an khin. Cuticun an kalpi. Ambulance chung ahcun paramedic nih a thaw an zoh i, a thaw a um ti lo an ti. A ttang ah an nam len nain a thaw a um ti lo. Cuticun, sizung an phanpi i sizung in a nunnak a dih cang tiah an thanh.\nGeorge Floyd a tlaitu palek officers hna an min cu: “Derek Chauvin, Thomas Lane, Tou Thao, le J Alexander Kueng’ an si. A hngawng ah a khuk in a rial chihtu Pa hi “Derek Chauvin” a si. Nihin tiang ahcun an tlai rih hna lo. Minneapolis khuabawi, Jacob Frey nihcun “ziah a tu tiang an tlaih bal hna lo. An tlaih diam cang hna ding a si” tiah a au hnawh hna. “Hma cu a luangmi thisen phih hmasa loin, zeitindah kan damh khawh lai?” a ti hna. Video a hmutu vialte nih a tlaitu police officers hna cu sual an phawt dih hna.\nMinneapolis khuami cu an thin a hung tuk i sandah an piah. Innlo an hrawh. Target dawr cu an bauh lawng si loin mei in an duah. Cu lakah a cheu nih dawr thil cu an rak i fir. Sandah a piahtu pawl cu Palek nih meithal in an kah hna i “minung pakhat kuan hma in a thi i 3 hliam an tuar” tiah nydailynews nih a tial. FBI nih hlathlainak tuah colh dingin US President Donald Trump nih a fial hna.\nPalik Pawl Hi Thihdan An Pek Ve Nak Ding A Si Tiin A Upa A Au Ve Cang


Kawlram Buainak Kongah Thawngpang Tling Taktak! Kawlram Hi Thinpang A Si Cang! – Chin 11 News\nKawlram Buainak Kongah Thawngpang Tling Taktak! Kawlram Hi Thinpang A Si Cang!\n𝐌𝐲𝐚𝐧𝐦𝐚𝐫 𝐁𝐮𝐚𝐢𝐧𝐚𝐤 𝐡𝐢 𝐓𝐡𝐢𝐧𝐩𝐡𝐚𝐧𝐠𝐭𝐮𝐤 𝐚 𝐬𝐢 𝐂𝐚𝐧𝐠,” 𝐭𝐢𝐚𝐡 𝐔𝐍 𝐫𝐢𝐠𝐡𝐭𝐬 𝐞𝐱𝐩𝐞𝐫𝐭 𝐧𝐢𝐡 𝐚 𝐜𝐡𝐢𝐦 𝐜𝐚𝐧𝐠: Suu Kyi le President Win Myint an tlaih hna hnu i, CDM mipi nih duhlonak an langhternak hmunhma a si mi Yangon khualipi ah le a dangdang ramchung khuapi kipah ralkap an chiah (deploy) hna hnu le bangin cun ka thin lawng a phang ko cang, tiah Special Rapporteur Tom Andrews nih a chim.\nTuanbia kan zoh tikah, a tu bantukin ralkap a hman hna caan paoh ah thahnawnnak a tuah, minung a tlau thaimi an tam, minung tor le cheng in tlaih an si zungzal. CDM a tuahtu an karh chinchin ve rup in ralkap a hmanmi hna zong an tam chinchin ve cang tikah, ralkap nih minung tamdeuh a thah khawh hna, ti mi ka hmuh tikah ka lungre a thei ngaingai ko cang, tiah Andrews nih a chim.\nWednesday i duhlonak langhter ai timmi CDM pawl cungah tlaihkhih asiloah fahnak pek hrimhrim lo dingin Myanmar ralkap pawl hi ralrin nan pek cio dingah kan sawm hna, tiin Andrews nih vawleicung cozah vialte sinah thawngthanhnak a tuah.\n𝗡𝗮𝗺𝗵𝗻𝘂𝗹𝗻𝗮𝗸 (𝗥𝗲𝗽𝗿𝗲𝘀𝘀𝗶𝗼𝗻) 𝗵𝗶 𝗰𝗼𝗽 𝗹𝗲 𝗰𝗶𝗹𝗵 𝗶𝗻 𝗮 𝗱𝗼𝗻𝗴𝗵 𝗵𝗿𝗶𝗺𝗵𝗿𝗶𝗺 𝗮𝘄𝗸 𝗮 𝘀𝗶 𝗰𝗮𝗻𝗴: Myanmar mipi hna an zalonnak (liberty) le an nuhrincovo (human rights) cung nihin tiang namhnulnak an tuahmi hi cop le cilh in a dongh hrimhrim awk a si cang. Myanmar mipi cungah fahnak an tuahmi ruangah zeibantuk rengsang an va si pek ah, tuanvo (chimhhrin) laakter an si tengteng lai. Cucaah, mipi cung fahnak huah dingin nawl an chuahmi paoh cu ralkap pumpaak cio nih nan zulh hrimhrim awk a si lo, tiin Andrews nih ralrin a pek hna.\nPhunghram zuul in, asiloah thinglung thatlei i laak in ralkap nih thisen taitai cu a chuahter lai lo, ti hi kan i bochan kho ti lo. Cucaah, Myanmar ralkapbawibik cungah biachim khawhnak nawl (influence) a ngeitu paoh nih cun buainak le tlaihkhihnak a tuah nakhnga lo nan thloah cio awk ah ka duh, tiin Adrews nih a chim.\n𝐈𝐧𝐭𝐞𝐫𝐧𝐚𝐭𝐢𝐨𝐧𝐚𝐥 𝐛𝐮𝐬𝐢𝐧𝐞𝐬𝐬 𝐩𝐡𝐮 𝐳𝐚𝐰𝐧𝐠 𝐜𝐚𝐰𝐥𝐜𝐚𝐧𝐠 𝐜𝐢𝐨 𝐝𝐢𝐧𝐠𝐢𝐧 𝐤𝐚𝐧 𝐬𝐚𝐰𝐦 𝐡𝐧𝐚: International business community zong nih cop le cilh in Myanmar cungah action tuah dingin kan sawm hna.\nMyanmar ah ralkap nih aana an ting (takeover) mi kong tuanvo latu dingah an sermi State Administrative Council ah IBC nih nan aiawhbiachimtu pawl thlah hna u law, hi bantukin (ralkap lei nih) buainak lam an zulh peng ko ah cun Myanmar ah business tuah kan maak lai, tiin nan duhnak langhter dingin kan sawm hna, tiah Andrews nih IBC cu a chim hna.\nCu ti nan va ti hna tikah hin, Business le Human Rights kong i UN nih ai hmanmi phungning tein nan va ti hna lai i, a tu bantukin nuhrincovo faaktuk in a hnursuan cang caah, businesses le investors pawl nih Myanmar ralbawi he rian an tuanti mi vialte an hrawh than awk a si. Ralbawi pawl kan zohsawh hna caan hi a sau tuk cang. Hnungtolh dingin vun hnee cio hram hna u. Myanmar mipi kut ah nawlngeihnak (power) khirh than dingin vun soilem ve hna u, tiin Andrews nih a sawm hna.\n𝗦𝗽𝗲𝗰𝗶𝗮𝗹 𝗥𝗮𝗽𝗽𝗼𝗿𝘁𝗲𝘂𝗿, 𝘁𝗶𝗺𝗶 𝗰𝘂 𝘇𝗲𝗶𝗱𝗮𝗵 𝗮 𝘀𝗶?: Special Rapporteurs pawl hi Human Rights Council nih ai ngeihmi Speicial Procedures (tuahphung) he ai pehtlaimi minung an si hna. Annih hi zeibantuk cozah asiloah phu (organization) hmanh ai pehtlaimi an si lo. Mahtein zaanghleicawi in rian a tuanmi an si. Annih hi UN staff member zong an si lo, cun lahkhah zong ai ei fawn lo. 1992 tein khan Commission on Human Rights nih Myanmar i human rights kong tuanvo latu dingah Special Rapporteur rian hi an thok cang. 2014 le 2016 in khan hi riantuannak hi kaudeuh in an kalpi cang. https://news.un.org/en/story/2021/02/1084882 Credit : Chelsea Bawi


***Vakok.Lian***: Pathian Dawtnak Kong Ka Ruah Ah\nTu hrawng cu Pathian dawtnak kong rumro ka lung chung a chuak.Pathian nih minung a kan dawtning hna le a bikmi Laimi kan caah Pathian a dawtnak a vel a tthat ning kong ka ruah ah hin Pathian a ming thangthat si ko seh *A MEN* ti in au lengmang lawng hi ka duh.Pathian hi kan nih Laimi nih rak thei hlah uh silawh kan pupa hn an nun kha kan thlaukho hnga maw tiah ka ruah.Ni hin Laimi nih Pathian kan ni tlaih theih ruang ah Vawlei thluachuah tampi rel cawk lo kan mang hmanh ah kan ni manh ngam lo mi thluachuahnak tampi kan hmuh kan co leng ah Vanram kan co chih hna lai cu kan ni miat tak2 a si.\nA mah bel ka ngeih a chia bikmi cu Laimi tampi ramdang ka dang2 ah kan phak cio hna tik ah kan Lai tlang ram i kan um lio btkin Pathian dawtnak thawngtha thlarua ti le rawl hmuh le theihh a tlawm ngai cang tik ah kan nunnak cu thlarau ti hal in kan um hna i mah ti hin kum suapi um lai cu Pathian he kan ni hlat sual hnag maw tiah ka thin a phang.Ramdang hna ah cun Pathian thangthatnak Biakinn kal can le thawngtha ngeih can hna a tlawmtuk cang leng ah thlarau nunnak thawngtha a thaw i a nuammi nunnak thawngttha taktak ei awk a har ngai cang tik ah Lai tlang kan um lio hna ngai a um tuk.Ramdang hna ah cun Bibel cauk le Pathian hla thiang te lawng hi duh can paoh ah kan theih nagikhawhmi cu a si cang.\nPathian thawngttha ngei le nunnak ti le rawl ka herh cang ah Bible rel lawng nih ka nun di a riamter khawh ti lo ti ah Pathian hla tiang ka ngai chih lengmang ah hin di a riam deuh ton.Ka nunnak ka thinglung chung ah biatak tein a ka sukmi le kaa nunpimi hla tiang vial te lak ah kaa thimmi le ka ngei tonmi hla cu Mai Far Men Par nih a sak Phentu Lungpi timi hi rak ngai tthan cio tuah uh law nan nunnak ah thazang nan i lak ve hrim lai ti saduhthahnak he kan sawm hna.Kaalawm.\n******By Van B Lian******\nPosted by L.VanBlian_blogpost.com at 3:53 PM


American mi kawlram palik nih an tlaih - JM News\nAmerican mi kawlram palik nih an tlaih\nMandalay pawng ah ram acre 20 ah cannabis cingtu American pa kum 63 mi John Fredric Todoroki le kawlram mi pahnih hna cu palik nih an tlaih hna, midang american pa kum 49 mi Alexander Skemp Todoroki cu tlai dingin an kawl cuahmah lio asi.\nCannabis hi thlaihring phunkhat, rithaisi sernak ah hman khawh mi thlai asi, Marijuana le Hemp hi rithaisi sernak bak thlaihring asi ruangah Myanmar cozah tangah cin khap asi i Cannabis thlai belte hi damlo zawfak thlawp bul nak si ah serkhawh asi ruangah Myanmar cozahpi sin ah cin phal nak nawl asi tiah Aung Say Toe nih achim.\nCannabis hi American mi pahnih nih kawlram ni isawm i Mandalay pawngah an cin mi asi i Cozah pi sin ah kawlramchungah cin sianh nak nawl hal lio asi ruangah an cin mi cu hman an thlak i an mah lila nih facebook ah an post.\nFacebook ah an post le cangka Palik nih an veh cawlh, Kawlram chung rithaisi dohtu Myanmar’s Central Committee for Drug Abuse Control hna nih dawt hlat nak an ngeih tik ah hi acre 20 chung ah hin cannabis 350,000 le Marijuana kung 600 le Marijuana ci pound 840 an tlaih.\nCannabis hi si ah serkhawh asi ruangah kan hnungkum August thla ah khan Cozahpi sin ah Mandalay Ttain ah Cannabis cu phungning te in cin khawhnak ding nawlnak an official te in Mandalay regional Government nih arak tuah i pending file ah chiah asi.\nKawlram cozah phungning ah cun rithaisi sernak he pehtlaih nak ruangi tlaih mi hi atlawmbik kum 15 thawngthlak an si lo le thih hlan lo thawngthlak khawh an si. hi cannabis an cin mi hi thlithup in an cin mi asiloh, mipi ai chawkvak mi kip nih an hmuh mi asi i an cin lio video record zong online ah an thlah.\nlei mincim ah minung 54 achilh hna\nPanghsang chawlehnak ngan bik cu taw zuar


Trump Atanhtu Hna Nih An Kaltak Cang Hna Lai! An Vanchia Kho Tuk Ee! – Chin 11 News\nTrump Atanhtu Hna Nih An Kaltak Cang Hna Lai! An Vanchia Kho Tuk Ee!\nThawngzamh Hna caah thawngchia taktak. Trump nih Fox News,CNN & MSDNC. pawl hi zohti hlah u a ti. An caah vanchiat taktak le sunhzatlak taktak an si cang. USA Trump a dirpi hna nih an kaltak thluahmah cang hna caah vansan an au cang.\nNihin hmanhah Fox news nih live a thlah i a zohtu minung thong 36 hrawnglong an si cang. OANN nih live a thlahve i tinghnih le thawngsawmnga bak nih an zoh . Trump bia kakhat man angeihkhawh cang nig a mak. CNN cu vava an tum cang.\nNan zoh dingmi hna cu OANN, Newsmax si cang hna seh. Bawlungchuih le a dangdang atling dih hihi USA caah thawngpang dik a thanh tu an si a ti. OANN timi cu cu One American News a si. Lai news pawl lih a tial hmangmi relve tihlah u !Groups diklo chuahtak ve cang u. Catialtu: Joseph Thawng Z Ting


Hi Thawngpang Hi Zumhtuk Awk A Um Loh — Salai Ephraim Thawngpang\nHi Thawngpang Hi Zumhtuk Awk A Um Loh\nPu Henry V Thio kong hi anmah Ralkap Junta hmurka in a chuakmi bia a si caah, zumh tuk ding a si rih lo. Chinmi karlak buaiter or Mipi thazaang derternak caah, an sio rawl a si kho men. Cucaah, mah news a chuakmi cung ahhin comment pek tial iralrin deuh rih ko hna usih.\nTulio kan ram dirhmun ka zoh tikah , khua dei lai, zinglei Suimilam 3 hrawng a si cang. A mui tuk rih nain, khua ceu a chuah ding kan naih deuh cang tiah ka tuak. Cucaah, thachiat ding a si lo.Vuangtu Ralkap camp khi, kah an hau lai lo.\nAnmah tein an ttio te lai ko lai. Zan ihngilh khawh lo ningtti in ni le caan an rel lio a si i, anmah tein an i surrender hlan cu, tuar ko hna seh, ka ti. Mipi Ralkap PDF an karh thluahmah. An thawng chin thluahmah lio ah, Junta MAH Ralkap belte cu nikhat hnu nikhat an zawr thluahmah. A cheu cu Mipi Ralkap PDF nih an thah hna. A cheu cu an zam.\nCucaah, MAH Ralkap, Aung San rak dirhmi “Tatmataw” khuachia nih a tuammi, Ralkap bu hi, Kawlram tuanbia in hloh thai ding an sinak nicaan cu kan naih chin thluahmah cang tiah ka tuak.\nPray for People armies/ PDF/ CDF/ CNF & all other ethnic arms groups.\nRal Kan Zaammi A Hngal Lo Civui Kan Zawh Tiah A Ruah →\n← Laimi Ralzam Hna Sin Ah Sawmnak Le Theihternak


A Lungkhong Taktakmi Brazil President Covid-19 Zawtnak a Ngei | THE CHIN EXPRESS\nA Lungkhong Taktakmi Brazil President Covid-19 Zawtnak a Ngei\nCovid-19 zawtnak te hna cu cumpi tlangrai tluk hmanh asi lo a titu a lungkhong taktakmi Brazil President Pu Jair Bolsonaro cu Nikhatni ah Covid-19 in a zaw ruangmang.\nPresident pa cu Nihnihni ah TV nih interview an tuah i “Zarhpini ah ka taklin, ka khuh i ka dam lo. Nikhatni ahcun ka taklinh a zual, ka khuh chin i ka zaw chin. Mah ruangah kaa test i ka pum ah rungrul an hmuh,” tiah a chim.\n“Atu cu ka taklinh a dai ngai cang. Ka dam tuk cang. Hydroxychloroquine le azithromycin sii in kaa thlop,” ati. Anih hi kum 65 asi cang caah a him lo ngaimi kum ah aa tel ve.\nPresident pa nih hin Covid-19 zawtnak cu “tlangrai hmete” tiin a auh i zei huaha lo thil hmete bantukin a rak chim peng. Kan ram sipuaizi a tla lai tiin lockdown tuah zong a rak duh lo.\nAtu cun Brazil ram ah minung ting 16 (1.6 million) leng an zaw i thong 66 leng an thi cang. Vawlei cungah a zawmi le thimi tambik 2nak ram, US changtu asi cang.\nHmasa ah Zeitin Dah Bia a Rak Chim?\nApril thla ah, President Jair Bolsonaro nih, “Covid-19 zawtnak te hna cu ka ngeih zongah ka zei hmanh ti lai lo, cumpi tlangrai hmete bantuk si ko lai hen cu” tiah a rak chim.\nMah lio cun an ram ah mizaw 40,000 le mithi 3,000 dengmang an rak um.\nZawtnak nakin lockdown tuah nih harnak a kan pek deuh lai, a ti i lockdown tuah zong a rak duh lo. Media pawl nih mah zawtnak hi ṭihnung tukin nan chim i mipi nan lauter hna, tiin media zong a rak soi len hna.\nA rak chimmi pawl lakah atanglei zong hi aa tel;\n11 March: “Atutiang ka hmuh khawh tawk ah, coronavirus nakin tlangrai nih minung tam deuh a thah hna” a rak ti.\n18 March: “Tuni cu thawngpang thar thanh awk kan ngei hna, kan ram khua a hung pau deng cang i coronavirus pulrai a dong deng cang … a dong cang ti khawh zong asi ko … kan ram bantuk nilinhnak ahcun mah zawtnak hi a karh kho lo,” a rak ti.\n20 March: “2018 ah namte sawh ka tong cang nain, mah tlangrai hmete coronavirus te hna nih cun aa ka thlu kho rih hlei lai lo,” ati.\nApril 19 zongah: Amah ṭanhtu pawl he ‘khat le khat aa hlat piin um’ duh lonak an rak langhter.\nKhua cozah nih “mask nan i hruk hrimhrim lai” tiin nawl an chuahnak khua pawl zongah mask hruk loin puai le meeting a kal peng fawn. — BBC, ABC News


Tha Cung Lian: Anmah He I Tlaih Ding Ka Ngaihtuk Cang+Video – Chin World News Evening\nDecember 16, 2019 December 16, 2019 Salai Van Sport\nKhah mah hna pathum ah hodah na zumh bik? Lai patthawng lawngte an si tikah an i tlaih lai zoh ngaih um cang ko. Tha Cung Lian nih a chim mi cu Uk Ling Thang siseh Sang Hlei Thang zong siseh patthawng ve ve bak an si tikah anmah he i tlaih lai cu ka ngaih taktak. Cun, keimah ka paihnak hmun paoh cu a nuam peng lai,”tiah a chim. A tangbik ah video um lai.\nTha Cung Lian. Thacunglian hi tutan CIANUSA Paih ah ramleng in paihtthawng pakhat a kan telpi khotu asi. Anih hi aa pailonak kumkhat leng tluk si cang. Ngalhriang le kikong bang kumkhat chung bak aa cenh hnu ah paihbual chung a rak lut tthan ding asi. 2016 ah Europe paihtthawng a hrilh dih hna. 2017 avoi 2nak WPC zong ah US paihttawng cheukhat a thluk tthan dih hna i taisawmpi cu Denmark ram a tlunpi baltu asi.\nTutan tah US pathawng hna teidih tthan in taisawmpi cu a tlunpi tthan kho rih te hnga maw? Uk Ling Thang le an i tong bal lo, Sang Hlei Thang he zong an i tlai bal rih lo, Rung Lian Ceu he an rak i paih hnu in zeimawzat aa din. Atu a rak chuak tthan cang. Tv. Tha Cung Lian hi a chuak thiam. Sport thinlung a ngei. Paih a nuamhter.\nUk Ling Thang. Uk Ling hi laipaih tuahnak hmun poh ah laipaih a thanchonak hnga tiah thazang a chuah pengtu pakhat asi. Laipaih koko ahcun taisawm tambik a latu asi ko lai. Tu lio ah cun a thawngbik ko tiah a ruatmi zong an tampi cang. Paihbual a kalnak poh ah taisawm he a kirlo caan a tlom. Ukling aa paihnak poh cu taisawm hi a mah ta asiko lai tihi mipi nih ruahcia ngam ding tluk in aummi pathawng pakhat asi. Tutan taisawm hi tah amah ta cu maw a si rih thiamthiam hoi ko hnga?\nSang Hlei Thang. Zophei Paih Club in Sang Hlei Thang hi tulio paihtthawng hna lakah minngei pakhat asi. Avoi 1nak CIANUSA paih lio ah final tiang a rak phan. CMpage nih bia an rak hal lio ah ka buu hrit buin kaa pai’ tiah a rak chim. Cucaah tutan hi ruahlo piin Ukling he zong aa tong kho tthan ding an si. Avoi 5 nak WPC lio ah Rung Lian Ceu nih semi ah khelkhat long in a rak thluk khawh. Laipaih ah cun khel 2 tei hi tei tling cu asi. Cucaah tutan Avoi 2nak CIANUSA Heavy Weight taisawm hi aa tlunpi kho ngaingai hnga maw? Tu thla December. 28, 2019 ah khin CIANUSA hruainak in paih si lai Hodah na zumh bik?\nPaih thawng Tha Cung Lian he biaruahnak\nPosted by Chin Integration and Advocacy Network USA on Saturday, 14 December 2019


GOOD NEWS: CNA RALKAP THAWNGIN RALHRANG 15 AN THAH HNA – The Chinlung Post\nSeptember 11, 2021 admin Military 0\nRaltuknak ah SAC ralhraang 15 kan thah khawh hna, CNA nih an kan bawmh tiah Gangaw-PDF nih an thanh. Nihin September 10, Zinglei ah, Gangaw peng, Hnankha khuate pawng ah PDF-Gangaw le CNA i bawm in Council ralkap he kahdohnak a chuak i Council ralkap 15 hrawng an thi, tiah PDF-Gangaw nih a thanh. Gangaw peng Myinthar khua ah sualnak ngei lo khuami hna le khua rungvengtu mino hna an thihnak cung ah Gangaw PDF nih lehrul kan cham khawh,” tiah an langhter.\nCabiadang: Raltuknak Thawngthanh Kongah Lai Thluak In Tuak Hlah Usih!A tulio kan ram chung i kahdohnak kongah ka ruah ning le ka hmuh ve ning cu,”Hakha ah CDF le Ralhrang an ikap tiah mi pakhat nih a dik ning te in a post. A post hlanpi khan ralhrang pawl nih an central ah chenan an tuk diam cang hna ti kha mipi kan ifian a herh.Chin mi nih a post ruang ah ralhrang nih an ikah kha an theih a si lo,an mah ralhrang nih cenan an tuk hna ruang tu i an theih mi khi a si.\nCucaah, Lungler ah CDF nih Ralhrang sakhan an kah ti mi kha a dik mi a si caah a post mi nih an i kahnak kong a post tik ah mawhchiat awk ah kei ka ruat lem lo. Amah belte khua le khua kar an i kahnak pawl belte tu cu an i kah dih hnu, Thawng fiang theih dih hnu laengah an i kahnak hmun le an i kah ning pawl ttial ah a ttha hnga. Cuhlan paoh cu khua kar i kahnak cu a hmun langhter rih lo in post ding tu khi a sihnga,cucu a dik ning deuh a si in ka ruah fawn.\nCucaah, Chinram chung i ,Falam ah maw Mindat ah maw, Hakha, Thantlang ah maw an i kah ahcun post bak ding ah ka ruah. Nan post lo zong ah ralhrang nih an Central lei an chimh manh diam hna ti kha theih ah a ttha.Khua chung an i kahnak an post ah khan kan miphun ralkap caah ralrinnak tampi a peek chin hna lai i an um nak hmun cio in an rak iralring lai caah thil ttha deuh a si. Nan post ruang ah dalaan nan si,Ralhrang thawng nan thanh hna ti mi cu,Lai tuak in kan hei tuak sawh bia ah kei ka ruah ko hih.Note: Post ding mi belte,Khua chung le khua kar kha tthen thiam ah a ttha hnga. Kailawm By Tin Duh Thang.


Hnu ah a Thami Petu Pathian - A VEL IN KHAMH KAN SI\nJESUH CU A THABIK KHA A DONGHNAK CAAH A CHIAH TAWN\n"Cucaah laksawng biapi deuh a simi hna tu kha nan i tinh awk a si. Cun cu hna lak hmanh ah a ṭha bik cu atu i ka hun chimdingmi hi a si:" 1 Corinthians 12:31\nSeitan nih cun a Thabik kha a hmasabik ah a chuah tawn i a Chiabik kha a donghnak ah a chuah tawn. Phungthlukbia 20:17 nih, "Lihchim in hmuhmi rawl cu a thlum, sihmanhsehlaw luklak ah a kaa ah lungtekem bantuk an si," tiah ati bantuk in Seitan he cun zeizong thil hi a Thlum mi in aa thok tawn nain Tlum tein a dong bal lo.\nSeitan cu Thildeu tuahtu le Hlenhmang mi asi lawng siloin, Hlennak hmang in mi a lemsawi cuahmah mi asi. Thil thiang tein an tuammi Zuu in a thideng cangmi hna khi a langhter bal hna lo; Zuu pek lo ahcun a kut a ther cang i, ihkhun cungah thaw zoh in a um komi Zu ding pa khi a langhter bal lo. Sualnak tuah ruangah a chuakmi zawtnak nih a hrawh cuahmah mi nunnak khi a langhter bal lo. Pumsaduhnak ruangah nunman ngei tiloin lamkam ah aa chokvak men i hmuhmi thil paoh a ei cangmi hna nunnak khi a langhter bal lo.\nAzungzal i a Thami tu kha a pek hmasa tawn. Zu din cu a nuam, Ritngatnak si hman cu a nuam, sualnak tuah cu a nuam tiah Nun nuamhnak lei thilttha kha a kan pek hmasa tawn i cu thil tuah ruangah a hnulei ah a hung chuakmi harnak thiltha lo vialte tu kha cu a thuhdiam i a hnu tu ah kan nunnak kha a pek tawn.\nJESUH CU A THABIK KHA A DONGHNAK AH PE TAWNTU PATHIAN ASI. Achimmi ngai, aduhnak zul! A hramthok ahcun a har lai, a kha lai, na nunnak nih a duh lai lo nain A DONGHNAK A THLUM TE LAI.